ODLUKA O BH. KANDIDATURI ZA EU U FOTO-FINIŠU :: Semberija INFO ::\n- Zbog pritiska pojedinih zemalja EU, BiH je bliže kandidaturi za članstvo nego što je bila prije preporuke Evropske komisije prošle sedmice da Ukrajini i Moldaviji bude dodijeljen status kandidata za članstvo, a BiH ne.\nMeđutim , svi sagovornici "Nezavisnih novina" upozoravaju da se radi o odluci političke prirode i da samo 27 premijera i predsjednika EU imaju ekskluzivno pravo da odluče hoće li dodijeliti status bilo kojoj zemlji, uključujući BiH i Ukrajinu, ili neće. Podsjećanja radi, Evropska komisija je liderima EU preporučila da dodijele status kandidata Ukrajini i Moldaviji, a što se tiče BiH, smatra da je prvo potrebno pokazati neki napredak u ispunjavanju 14 preporuka u Mišljenju Evropske komisije, ali lideri nisu obavezni da prihvate preporuku ovog izvršnog evropskog tijela.\nUrsula fon der Lejen, predsjednica Evropske komisije, po svemu sudeći napravila je mali uzmak prema BiH jer je u intervjuu austrijskom listu "Wiener Zeitung" rekla da je 14 prioriteta za BiH uslov za otpočinjanje pregovora, što je naredna faza nakon dobijanja statusa kandidata. Iako je i u samom Mišljenju Evropska komisija naznačila da 14 prioriteta nisu uslov za kandidaturu, već da BiH mora demonstrirati napredak njihovim ispunjavanjem, ova izjava Fon der Lejenove bi mogla značiti omekšavanje pozicije Evropske komisije uoči sjednice Evropskog savjeta na kojoj će se odlučivati o proširenju.\nNa pitanje novinara zašto Ukrajina, a ne BiH, Johan Zatler, šef Kancelarije EU u BiH, juče je objasnio da se 24. februara i, kako je rekao, invazijom Rusije na Ukrajinu, svijet promijenio.\nOn je, međutim, takođe naznačio da je pozitivno mišljenje Ukrajini zasnovano i na stvarnom napretku, poput usvajanja antikorupcijskog zakona.\n"Naravno da je važna implementacija, ali je takođe jasno da je to početak dugog puta. Treba biti realističan, članstvo je daleko, ali kandidatski status je prepoznavanje i jak signal zemlji s 40 miliona ljudi koji vode bitku za svoju nezavisnost, ali i za našu slobodu", rekao je on.\nŠto se tiče BiH, on je podsjetio na Mišljenje i 14 prioriteta, kao i da je jako malo urađeno kad je riječ o ispunjavanju obaveza, ali da je istovremeno sve više zemalja u EU koje preporučuju da se za BiH dodijeli kandidatura.\n"Moja uloga ovdje je da se založim za BiH. Iako nisam zadovoljan onim što je urađeno od strane vaših političara, moramo poslati pozitivan signal. To ne bi bila nagrada za vaše političare, nego jasan signal za stanovništvo, da postoji perspektiva za ovu zemlju", rekao je on.\nMilorad Dodik, srpski član Predsjedništva BiH, rekao je da bi nedavanje statusa BiH štetno djelovalo na dogovor lidera u Briselu, koji je postignut uz posredovanje Šarla Mišela, predsjednika Evropskog savjeta, tijela koje će donijeti odluku o BiH.\nDodik je na svom Twitter profilu obećao da sve potpisano sa dogovora u Briselu treba ispoštovati ako se to desi, ali da u slučaju negativnog raspleta situacije po BiH, dogovor iz Brisela ne važi.\n"Sastanak u Briselu bio je motivisan željom Šarla Mišela da ponudi Evropskom savjetu određen dogovor za političare iz BiH. I dalje stojim iza toga. Ako dobijemo kandidatski status, sve što je tamo dogovoreno treba da bude ispunjeno. Ako nema kandidatskog statusa za BiH, umire i dogovor u Briselu", napisao je Dodik.\nNakon sastanka s evroparlamentarcima u Sarajevu, Dodik je izrazio nezadovoljstvo zbog 14 prioriteta, za koje je rekao da djeluju kao kazna, i dodao da postavljanje visokog predstavnika bez odobrenja Savjeta bezbjednosti UN predstavlja kršenje pravnog sistema. Takođe je istakao da RS želi EU integracije, ali da nije spremna da se odrekne svoje autonomije.\nAdnan Ćerimagić, analitičar Evropske inicijative za stabilnost uticajnog instituta iz Berlina, kaže za "Nezavisne novine" da je zasad nemoguće reći hoće li BiH dobiti kandidaturu jer, kako je rekao, istorija pokazuje da mnogo odluka zavisi od trenutnih odnosa evropskih lidera i brojnih manjih faktora.\nOn , međutim, ističe da bi za region bila odlična vijest ako bi Savjet donio barem neke od četiri odluke za koje on smatra da bi bile od velike važnosti.\n"Prva odluka bi bila da se BiH, Kosovu, Ukrajini i Moldaviji dodijeli kandidatura za članstvo u EU, a druga da se Crnoj Gori ponudi mjesto 28. članice Unije do 2025. godine ", kaže on i dodaje da je to godina do koje bi Crna Gora imala razumno dovoljno vremena da završi reforme koje bi bile uslov za članstvo.\nDalje, kako ističe, EU bi trebalo da kaže da svih pet zemalja zapadnog Balkana mogu postati punopravne članice do kraja decenije pod uslovom da se reformišu, posebno kad je u pitanju vladavina prava, ali i pod uslovom da EU prilagodi svoj institucionalni okvir.\nFaris Kočan, slovenački ekspert za evropske integracije zapadnog Balkana, ocjenjuje da će prioritet na Balkanu imati Sjeverna Makedonija i Albanija, odnosno odblokiranje pristupnih pregovora.\n"U tom smislu očekujem da će pažnju na samitu imati i inicijativa 'Otvoreni Balkan'", naglasio je on i istakao da je potencijal pokazao i Berlinski proces, koji zagovara Njemačka.\nPREVOZNICI U BIH NA 10 DANA OBUSTAVLjAJU RAD, POZIVAJU I GRAĐANE DA IM SE PRIDRUŽE\nKARTICU “PEGLALI” MIMO PRAVILA\nGrbić: Poslovanje sa ovakvom cijenom goriva nemoguće


Počelo oporezivanje toplog obroka i regresa | Visokoin.com\nPočelo oporezivanje toplog obroka i regresa\nIz Ministarstva finansija FBiH potvrđeno je da Pravilnik o izmjeni pravilnika o primjeni Zakona o porezu na dohodak stupio na snagu 3. oktobra te da ovaj put neće biti prolongirana njegova primjena.\nPravilnik o izmjeni pravilnika o primjeni zakona o porezu na dohodak, kojim je smanjen neoporezivi procenat za topli obrok na jedan posto prosječne plate u FBiH, a povećana su i druga poreska opterećnja, prvobitno je stupio na snagu početkom jula ove godine, ali je njegova primjena, nakon pritiska poslodavaca i sindikata, odgođena do oktobra.\nOvim pravilnikom bit će oporezovan topli obrok iznad 8,5 KM, dok je prema ranijim rješenjima bio oporezovan samo topli obrok iznad 17 KM.\nPremijer FBiH Fadil Novalić 21. septembra je spotvrdio da će primjena ovog pravilnika ponovo biti odgođena jer je u pripremi zakon koji će regulisati ovo pitanje.\nNovalić je napomenuo da je ovo pitanje u isključivoj nadležnosti Ministarstva finansija FBiH iz kojeg je danas potvrđeno da primjena pravilnika neće biti prolongirana i da će poslodavci plate za oktobar morati obračunati prema novom pravilniku.


Šljivić: U Republici Srpskoj stasava nova generacija mladih žena afirmisanih u političkom i javnom životu - Glas Srpske\nG.S. 07.03.2021 20:20\nPALE - Odbornica DNS-a u Skupštini opštine Pale Nikolina Šljivić obilježila je danas sa svojim saradnicima 8. mart – Međunarodni dan žena, podjelom ruža pripadnicama ljepšeg pola na Palama.\nTom prilikom Šljivić je istakla da je Međunarodni dan žena izuzetno bitan praznik, kojim se obilježava vijekovna borba žena za politička i ljudska prava.\n„Žene su oduvijek bile stub porodice, dok je porodica stub društva. Bez žena u političkom, javnom i ekonomskom životu, naš svijet bi bio potpuno drugačiji i baš zbog toga je bitno da se danas prisjetimo svega onoga što ovaj datum znači i predstavlja.“\nOna je još dodala da u Republici Srpskoj stasava jedna nova generacija mladih žena afirmisanih u političkom i javnom životu, koja je dokazala da je spremna da se uhvati u koštac sa svim društvenim izazovima i problemima sa kojima se suočavaju Republika Srpska i Bosna i Hercegovina.\n„Želim ovom prilikom, još jednom, da čestitam 8. mart – Međunarodni dan žena svim pripadnicima ljepšeg pola uz želju da svaki sljedeći 8. mart dočekujemo dodatno osnažene u društvu sa što manje razlika, a što više jednakosti.


POVODOM 9. JANUARA Cvijanović: Poštovati svaku žrtvu datu za Srpsku - Srpskainfo\nCvijanovićeva je naglasila da se nikada ne smije prestati sa iskazivanjem poštovanja prema svemu što je dato i ugrađeno u temelje Srpske.\n– Sloboda je stvarana mukotrpno uz mnogo ljudskih žrtava, ljudi su ostali bez dijelova tijela, a materijalna razaranja su ogromna – rekla je Cvijanovićeva novinarima nakon što je, povodom obilježavanja Dana Republike, u ime institucija Srpske, položila vijenac na spomenik poginulim borcima Vojske Republike Srpske na banjalučkom Groblju Sveti Pantelija.\n– To nas ne smije odmaći ni na koji način od onoga što su prave vrijednosti i kada je riječ o stvaranju Republike Srpske, ali i kada je riječ o njenom razvojnom putu – rekla je Cvijanovićeva.\n– Pokazali smo kapacitet institucija Republike Srpske boreći se sa raznim problemima – političkim pritiscima, ekonomskim nedaćama, te epidemijom virusa korona, savladavajući te prepreke i uspostavljajući sve čvršću vezu naših institucija i građana – naglasila je Cvijanovićeva.\nPredsjednik Republike Srpske Željka Cvijanović takođe je rekla da je stav Srpske da BiH više ne treba visoki predstavnik ovakav kakav jeste i koji se upliće u dnevno-političke stvari, daje teške kvalifikacije, doprinosi neredu i lobira samo za jednu stranu.\n– Stoga, ne vidim razlog za njegovo postojanje – rekla je Cvijanovićeva.\n– I da visoki predstavnik ne bude neko ko će svako malo da prijeti, piše neke lažne izvještaje, svrstava se na jednu stranu i doprinosi neredu umjesto onome što jeste njegov mandat i opis posla, a to je da koordiniše i olakšava određene stvari i procese, bude na usluzi i prijatelj svima – pojasnila je Cvijanovićeva.\nPolitika Republika Srpskavisoki predstavnikŽeljka Cvijanović


PROGRESSIVE MAGAZIN | NOVA SPORTSKA OPREMA I POBOLJŠANI USLOVI TRENIRANJA ZA PARAATLETIČARE U UŽICU I GORNJEM MILANOVCU\nNOVA SPORTSKA OPREMA I POBOLJŠANI USLOVI TRENIRANJA ZA PARAATLETIČARE U UŽICU I GORNJEM MILANOVCU\n13. IX 2018 | Predstavnici Paraolimpijskog komiteta i Apatinske pivare obišli su atletski klub Pora u Užicu i atletski klub Takovo u Gornjem Milanovcu kako bi se uverili u uspešnu realizaciju nagrađenih projekata u okviru prošlogodišnjeg takmičenja ‘Šampioni svaki dan’. Zahvaljujući nagradnom novčanom fondu koju je dodelila Apatinska pivara, užički atletski klub Pora u kome treniraju naši zlatni paraolimpijci i osvajači medalja sa evropskog prvenstva u Berlinu, dobio je novu sportsku opremu neophodnu za treniranje i nove šampionske uspehe. U okviru projekta Udruženja građanja Optimist ‘I po suncu i po kiši, vežbaćemo zajedno’, u atletskom klubu Takovo iz Gornjeg Milanovca renovirane su prostorije koje će omogućiti osobama sa invaliditetom da treniraju u okviru kluba bez obzira na vremenske uslove.\n“Ovakvi projekti imaju pozitivan efekat na promovisanje sporta za osobe sa invaliditetom. Ključna ideja cele platforme ‘Šampioni svaki dan’ je upravo rad na motivaciji i inkluziji osoba sa invaliditetom kako bi se što više njih uključilo u rekreativne sportske aktivnosti koje su ujedno i deo rehabilitacije. Kada još uz to dođu i vrhunski sportski uspesi i evropski i svetski rekordi poput ovih u atletici, onda je to razlog više da nastavimo da podržavamo paraolimpijski pokret u Srbiji”, rekao je Marko Margan, brend menadžer u Apatinskoj pivari.\nZahvaljujući novoj opremi u Užice su stigle i nove medalje sa Evropskog prvenstva u Berlinu.\n“Naš glavni cilj je da povećamo broj ljudi koji žele da treniraju, a da uspešni takmičari uz bolje sprave i kvalitetnije treninge još lakše dođu do boljih rezultata. Želimo da u okviru naše lokalne zajednice, ali i cele Srbije podstaknemo osobe sa invaliditetom da se pokrenu i nađu razlog da izađu iz kuće”, kažu u atletskom klubu Pora.\n“U Gornjem Milanovcu do sada nije postojala teretana koja je dostupna za besplatno korišćenje, a još manje ona koja je pristupačna za korišćenje osobama sa invaliditetom. Preuređenjem prostora atletskog kluba Takovo u jedan pristupačan prostor, obezbedili smo uslove da dalje radimo na promociji bavljenja sportom kod osoba sa invaliditetom koji sada zajedno treniraju i druže se”, kažu u Udruženju građana Optimist.\nSprovođenje platforme ‘Šampioni svaki dan’ je deo saradnje između Paraolimpijskog komiteta Srbije i Apatinske pivare u okviru koje brend Jelen pivo aktivno pruža podršku Paraolimpijskom komitetu Srbije sve do sledećih Paraolimpijskih igara u Japanu 2020.


Sumoran dan na Beogradskoj berzi | SEEbiz.eu\nSumoran dan na Beogradskoj berzi\nObjavljeno: 23.08.2018 / 22:20\nBEOGRAD – Izuzetno slabo interesovanje investitora zabeleženo je danas na domaćem tržištu akcija, a BELEX indeksi su praktično stagnirali.\nUkupan promet na Berzi iznosio je 346,4 miliona dinara (2,9 miliona evra), ponovo zahvaljujući trgovanju državnim obveznicama Republike Srbije.\nOba indeksa su registrovala minimaInu negativnu korekciju, pri čemu je BELEX15 zaključen na 729,93 poena, a BELEXlajn na 1.517,41 poen.\nJedina akcija koja je zabeležila sedmocifrenu vredost prometa je Jedinstvo iz Sevojna, koje je istrgovano za 1,2 miliona dinara po nepromenjenoj ceni od 5.000 dinara.\nGalenika Fitofarmacija se takođe zadržala na ranijem cenovnom nivou od 2.755 dinara, uz realizaciju nešto manju od 0,3 miliona dinara, dok su akcije Naftne industrije Srbije ostvarile promet od 0,2 miliona dinara po prosečnoj ceni od 678 dinara, istoj kao na prethodnom trgovanju.\nCenovnih oscilacija nije bilo ni kod akcija Energoprojekt Holdinga, koje su isprometovane za 0,1 milion dinara po ceni od 701 dinar.\nNijedna kompanija danas nije zabeležila rast cene na Berzi, a jedino je Aerodrom „Nikola Tesla“ blago oslabio, zaključivši trgovanje na nivou od 1.714 dinara, uz neveliki promet.\nNa MTP tržištu je kompanija MIN Div iz Svrljiga, koja se bavi proizvodnjom vijaka i delova za šinska vozila, zabeležila trgovanje u vrednosti 0,3 miliona dinara, po nepromenjenoj ceni od 600 dinara.\nStrani investitori su u ukupnom prometu na tržištu akcija učestvovali sa 10,57 odsto, pri čemu u kupovini s udelom od 21,51 procenat, dok u prodaji nisu učestvovali.\nDržavna dinarska obveznica serije RSO1488, koja dospeva na naplatu u septembru 2021. godine, ostvarila je promet u iznosu od gotovo 344 miliona dinara.\nTagovi: Beogradska berza, BELEX15, BELEXline, Naftna industrija Srbije, Aerodrom Nikola Tesla, Energoprojekt Holding, Jedinstvo Sevojno, BSE:NIIS, BSE:AERO, BSE:ENHL, BSE:JESV


ПУТИН ИЛИ ТРАМП: Ко је заиста краљ нафте?\n– Smatram da mi, kao velike naftne i gasne države, a SAD jesu takva zemlja, možemo konstruktivno da radimo na regulisanju međunarodnih tržišta, jer mi ne želimo vanredni pad cena ispod donje granice, zato što bi od toga naši proizvođači imali štetu, kao i oni u SAD koji proizvode naftu iz škriljaca i gas – rekao je.\nPrema njegovim rečima, ispod određene granice nestaje profitabilnost. Putin je dodao i da Moskva i Vašington nisu zainteresovani ni za „preterano visoke cene“ i da postoji prostor za saradnju.\n– Što se tiče ‘Severnog toka 2’, predsednik Tramp je izneo zabrinutost u vezi sa mogućim prekidom tranzita kroz Ukrajinu. Uverio sam predsednika da je Rusija spremna da zadrži taj tranzit.\nTakođe, spremni smo da obnovimo ugovor o tranzitu, koji ističe sledeće godine, ukoliko kompanije reše spor na Stokholmskom arbitražnom sudu – naveo je Putin.\n– On je dobar kokurent, mi ćemo se takmičiti – rekao je Tramp na zajedničkoj konferenciji za novinare posle dvočasovnih razgovora.


Policija priprema opsadu kampova u Kairu – Minber\nkol. 12, 2013 at 8:50 am\nGrupe demonstranata, pristalica svrgnutog predsjednika Egipta Muhameda Mursija, koji traže njegov povratak na vlast više od mjesec dana, pripremaju se za dolazak policijskih snaga koje žele da ih rastjeraju.\nEgipatske snage sigurnosti se spremaju da opsjednu kampove pristalica svrgnutog lidera u Kairu.\nIzvori Al Jazeere iz snaga sigurnosti kazali su da će u ponedjeljak ujutro policija pokrenuti akciju protiv demonstranata koji su utvrdili kampove u Kairu.\nAl Jazeerin reporter Simon McGregor-Wood, koji se u nedjelju navečer javio iz kampa Mursijevih pristalica u kairskom predgrađu Nasr City, naveo je kako policijska akcija neće biti napad punom snagom.\n„Riječ je o stavljanju kampa u okruženje kako bi se blokirao. Puštat će ljude da izađu, ali ih vjerovatno neće puštati nazad zajedno sa vitalnim potrepštinama“, kazao je.\nOdluka da se pokrene akcija uslijedila je nakon sastanka ministra unutrašnjih poslova i njegovih pomoćnika, naveo je jedan izvor iz snaga sigurnosti, dok drugi kaže kako će snage biti odaslane prema mjestima protesta kako bi započele akcije razbijanja demonstracija.\nKarman: Mursi je Mandela arapskog svijeta\nDobitnica Nobelove nagrade za mir nedavno je, prilikom pokušaja posjete trgu Rabiatul Adeviyye na kojem se održavaju protestiprotiv vojnog udara, vraćena s aerodroma, jer joj nije bilo dozvoljeno da uđe u zemlju.


Luna Đogani ne može da sakrije koliko joj u "Zadruzi 2" nedostaje Sloba Radanović, pa je zaplakala pred svima, ali jedan zadrugar se potrudio da joj obriše suze sa lica.\nNaime, povodom 30. rođendana Davida Dragojevića, Veliki šef je priredio za zadrugare žurku. Kako je vreme odmicalo, atmosfera je bila sve bolja i bolja, a dok su stanari Bele kuće uživali uz priređen repertoar, jedan od trenutaka bio je jako emotivan za Lunu Đogani.\nOčigledno da ju je podsetio na Slobu Radanovića, sa kojim je u prethodnoj sezoni rijalitija "Zadruga" bila u emotivnoj vezi.\nSloba joj je često pevao pesmu "Nema me" koja je postala njena omiljena, pa očigledno da sada u njoj budi posebne emocije.\nKako se ovaj hit našao na sinoćnom repertoraru, Đoganijevu su sustigle emocije, pa je čak i zaplakala .Svi zadrugari su primetili Luninu promenu raspoloženja, a Lazar Jeremić, koji se od nje nije odvajao celo veče joj je pružio najveću podršku i sve vreme je grlio i nije dopuštao da bude neraspoložena i razmišlja o Slobi.\n"Ovo je on meni posvetio. To je on meni pevao", rekla je Luna, dok su ostali pokušavali da je nasmeju i da je nagovore da se vrati veselju


LinkedIn nudi Al pomoć za pripremu intervjua - ITmagazin\nUkoliko tražite posao tokom ovih teških vremena, LinkedIn vam možda može pomoći. Microsoftova društvena mreža predstavila je AI alate koji vam mogu pomoći da upoznate potencijalne poslodavce i i da se pripremite za komplikovana pitanja na intervjuu.\nPre ove opcije, LinkedIn je počeo da testira “video predstavljanja” kako bi se kandidati upoznali sa potencijalnim poslodavcima u trenutku kada je licem u lice nemoguće zbog COVID-19 izolacija. Pomoću tog alata HR menadžer može da zatraži sastanak, a kandidat može da odgovori bilo videom ili pismeno. Kako prenosi Engadget, to će kandidatima omogućiti da “pokažu svoje takozvane soft veštine potencijalnim poslodavcima kada nisu u istoj prostoriji”.\nZbog ovih novina, LinkedIn je otkrio AI insant povratne informacije, koje idu zajedno sa alatkom za pripremu intervjua. Nakon što kandidati uvežbaju odgovore na pitanja, mogu da ih snime i dobiju procenu “sa povratnim informacijama o prolaznosti, koliko puta koristite reči za popunjavanje i osetljive fraze koje treba izbegavati”, navode iz LinkedIn-a.\nPrethodni tekstŠta smo naučili ili šta nas je naučila ova kriza?\nSledeći tekstUnited grupa: Isporučili smo Srbiji donaciju od milion dolara\nMoja Firma - 2. Oktobra 2019.\nMnogi korisnici LinkedIn još uvek doživljavaju kao jedno veliko lovište. Tu lovci na posao traže bolje prilike, dok lovci na talente traže nove zaposlene....\nObjaviti ili ne objaviti, pitanje je sada… Naravno, treba da objaviti svoj post, ali kada? Ako ste pokušavali da budete primećeniji na društvenim mrežama...\nLinkedIn je društvena mreža koja okuplja poslovne ljude i pruža mogućnost da delite informacije, promovišete sebe i svoj biznis i odgovarate na pitanja postojećih...\nRadovan Laćarak - 14. Maja 2018.\nLinkedIn profil ne treba da bude samo još jedan „check“ na listi društvenih mreža na kojima ste prisutni već mesto koje vama i vašem...


Potvrda kvaliteta čačanskih šampiona - Ozonpress :: internet portal\nTag: arilje, kros, moto\nDruga trka Moto kros Šampionata Srbije održana je 15. i 16. maja na stazi Virovo u blizini Arilja gde su takmičari dva čačanska moto kros kluba zabeležili nove uspehe najavivši već na startu Šampionata da će se i ove godine boriti za najviši plasman u pojedinačnoj i ekipnoj konkurenciji.\nDa šampionske titule u prošloj takmičarskoj sezoni nisu bile posledica slučajnosti i puke sportske sreće u Virovu su potvrdili Aleksa Milosavljević (Termorad AMSK “Čačak”) u klasi MX 85 i Miloš Đorđević u klasi MX1 (Termorad AMSK “Čačak”) koji su i na ovoj trci bili dominantni.\nDa će trka na stazi Virovo obilovati uzbuđenjima i atraktivnim vožnjama najavili su najmlađi vozači koji se takmiče u klasi MX 65. Ana Kolnookov (MK “Extreme” Beograd) je pobedom i ovog puta potvrdila da raspolaže velikim talentom ali i zavidnom fizičkom kondicijom, drugi je bio Vuk Ćajić iz moto kluba „Tanasko Rajić“, a treće mesto zauzeo je Noel Pešut iz moto kluba „Sagmajster“ iz Subotice.\nAna Kolnookov, druga pobeda za redom\nProšlogodišnji šampion u klasi MX85 Aleksa Milosavljević iz kluba Termorad AMSK „Čačak“ ostvario je ubedljiv trijumf ispred največeg konkurenta Davida Viga iz moto kluba „MX024“, dok je treće mesto zauzeo Danilo Crnjaski iz „BAP racing tima“. U najačoj klasi MX1 u obe vožnje pobedu je ostvario prošlogodišnji šampion Miloš Đorđević iz kluba Termorad AMSK „Čačak“, drugo mesto je zauzeo gost iz Severne Makedonije Goce Tomovski, a treće Duško Paunović iz moto kluba „Tanasko Rajić“.\nTrka u najbrojnijoj klasi MX2 bila je više nego zanimljiva, trijumf je ostvario Vukašin Jablanović iz kraljevačkog “GTC racing tima”, ispred Nenada Petrovića iz moto kluba „Tanasko Rajić“ i Mark Česka iz kluba „MX024“.\nU klasi juniora MX125 trijumfovao je Strahinja Kalamković iz moto kluba „Ere“, ospred Vuka Drmanca iz moto kluba „Tanasko Rajić“, a treći je bio Dušan Rakić iz klub Termorad AMSK „Čačak“.\nJovan Popović takmičar „GTC racing tima“ je trijumfovao u klasi MXB ispred Kristijana Forga iz kluba „MX024“, dok je treće mesto zauzeo Marko Popović, takodje iz „GTC racing tima“.\nAleksa Milosavljević, za sada dominantan u klasi MX2\nAko se po jutru dan poznaje onda se i ove sezone u klasi MX3 može očekivati nadmetanje prošlogodišnjeg šampiona Vlada Rajević iz ekipe Termorad AMSK „Čačak“ i vicešampiona Viktora Langa iz kluba „MX024“ dok je treće mesto zauzeo Velibor Milunović iz „Sagmajster tima“ iz Subotice.\nU klasi veterana MXS prvi je bio Vlatko Provodovski vozač “BAP racing tima”, drugo mesto je pripalo Gaboru Sagmajsteru iz „Sagmajster tima“, a treći Branko Radanov iz moto kluba „Tanasko Rajić“.\nU ekipnoj konkurenciju u klasi klubova divizije 1, prva je bila ekipa Termorad AMSK „Čačak“ ispred moto kluba „Ere“ a treće mesto je zauzela ekipa „Tanasko Rajić“, dok je u klasi klubova divizije 2 prvo mesto zauzela ekipa “MX024” ispred ekipa Termorad AMSK „Čačak“ i Sagmajster tima iz Subotice na trećem mestu.\nŠampionat se nastavlja trkom u Čačku 05/06.06.2021.godine.\nTekst: S. Tanasković Foto: Dejan Todosijević\nČačani uspešni na Miloš Kupu\nIbrahimović za Gavrilovu pobedu


Saradnja Srbije i Australije na istraživanju lokaliteta Glac - Ministarstvo kulture i informisanja\nSaradnja Srbije i Australije na istraživanju lokaliteta Glac\nMinistar kulture i informiasnja Vladan Vukosavljević primio je danas delegaciju profesora i studenata iz Australije, koja u Srbiji u okviru saradnje Univerziteta u Sidneju i Arheološkog instituta u Beogradu na istraživanju arheološkog lokaliteta Glac u blizini Sremske Mitrovice. Saradnju na zajedničkom istraživanju podržali su Ministarstvo kulture i informisanja i Ambasada Australije u Beogradu. Rezultat istraživanja, za koje se očekuje da će trajati godinama, moglo bi da bude i pronalazak carske palate iz kasnoantičkog perioda.\nGovoreći o lokalitetu Glac, ministar Vukosavljević je istakao da se važnost projekta ogleda kako u kvalitetnoj međunarodnoj saradnji između naših stručnjaka sa Arheološkog instituta i eksperata sa Sidnejskog univerziteta u Australiji, na čijem je čelu profesor Ričard Majls, tako i u operativnim i naučnim rezultatima samog projekta.\n„Očekuju se dobri rezultati, moguće je da se radi o carskoj palati iz kasnoantičkog perioda. Saradnja u oblasti kulture je inače jedan od izvanrednih načina saradnje među zemljama. Ministarstvo je ovaj projekat pomoglo sa nešto više od milion dinara i sa optimizmom očekujemo rezultate. Zahvaljujem ambasadorki na njenom vrlo vibrantnom i uspešnom radu na približavanju dve države i dva naroda u oblasti kulture“, rekao je Vukosavljević.\nAmbasadorka Australije DŽulija Fini zahvalila je Vladi Srbije, ministru kulture i informisanja i gradskom menadžeru Goranu Vesiću na saradnji na ovom i mnogim drugim projektima i dodala da je ovo još jedan u nizu uspešnih koraka u bilateralnoj saradnji dveju zemalja.\n„Iako su naše dve zemlje veoma udaljene, zahvaljujući ovakvim ljudima mi imamo blisku saradnju, a tu je svakako i naša dijaspora, koja nas dodatno povezuje. Zato mi je veoma drago što je danas sa nama i Jelena Šarović, studentkinja arheologije u Sidneju, poreklom iz Niša, koja će biti jedna od učesnica ovog projekta. Upravo ovakvi projekti daju nam mogućnost da naši ljudi koji su otišli mogu da se vrate poslom i tako ponovo osete svoju zemlju“, kazao je Goran Vesić, zahvalivši se ambasadorki Fini na angažmanu i svim institucijama koje učestvuju u ovom projektu.\nOn je dodao da pronalaženje, iskopavanje i prikazivanje istorijskih vrednih artefakata treba da predstavlja i jednu od turističkih atrakcija Srbije.\nProfesor Ričard Majls sa Sidnejskog univerziteta istakao je da Srbija ima ne samo neverovatno arheološko nasleđe već i mnoštvo vrhunskih stručnjaka u oblasti arheologije, od kojih se mnogo može naučiti.\n„Radujem se predstojećem radu u kulturno raznolikom timu srpskih i australijskih studenata i arheologa. Verujem da je pred nama jedan dugoročan projekat koji će trajati minimum od pet do deset godina, ali koji će otvoriti mogućnosti i za druge projekte i nastavak saradnje“, ocenio je profesor Majls.\nStudentkinja arheologije Univerziteta u Sidneju Jelena Šarović naglasila je da je ponosna što je posle diplomskog ispita ove godine dobila priliku da radi na ovako važnom arheološkom projektu i u zemlji u kojoj je rođena.\nNaučni saradnik na Arheološkom institutu dr Stefan Pop Lazić ukazao je da se radi o novom trenutku u istraživanjima Sirmijuma i da ovaj projekat predstavlja dobar način da se uz pomoć naših i stranih stručnjaka taj lokalitet bolje prezentuje javnosti. „Sam projekat trajaće pet do deset godina, a naš cilj je da to bude dugogodišnja saradnja koja će dovesti do novih saznanja o ovom antičkom naselju“, kazao je Pop Lazić.


Novak uznemiren, ali će igrati na Vimbldonu\nIzvor\tAgencije\tjun 05, 2017\nNije tajna, strah od terorizma se širi svetom... Naravno, ni sportisti nisu imuni, a posle napada koji se desio u Londonu, vrhunskim teniserima neće biti prijatno da dođu u taj grad i igraju na Vimbldonu.\nNajbolji srpski teniser Novak Đoković potvrdio je da će igrati na Vimbldonu i da neće menjati plan zbog terorističkih napada u Velikoj Britaniji.\n"Bio sam uznemiran kada sam čuo i bio zabrinut kao i svi. To je jedan od najvećih gradova i jedno od najpopularnijih mesta u Londonu. Treba da se zamislimo, ali nisam razmišljao da li treba da idem na Vimbldon ili ne", rekao je Đoković posle pobede nad Špancem Albertom Ramosom-Vinjolasom u osmini finala Rolan Garosa.\nSrpski teniser je rekao da je svestan da teroristički napadi mogu da se dese u bilo kom delu sveta.\n"To ne možete da zaustavite, može da se desi bilo gde, kao što se desilo u Londonu, Parizu, Nici... Moji planovi se neće menjati za Vimbldon, ali ću biti svestan da je to moguće. Mislim da je to najbolja priprema", istakao je Đoković.\n« Tim sa Đokovićem u četvrfinalu Rolan Garosa Vladan Milojević preuzima kormilo Crvene zvezde »


IX Bašta Fest od 30. juna do 3. jula – Filmske radosti\nFilmske radosti > Aktuelno > IX Bašta Fest od 30. juna do 3. jula\nOva manifestacija, koju su osnovali glumci Jovan Jelisavčić i Maja Šuša, usko je orijentisana na zajednički rad reditelja i glumaca. Fokus na kvalitetnim glumačkim interpretacijama ima veliki uticaj na pozitivno pozicioniranje Bašta Festa među internacionalnim festivalima kratkometražnog filma.\nMaja Šuša, umetnička direktorka i selektorka festivala, povodom predstojećeg izdanja Bašta Festa je rekla: „Selekcija je u pripremi, od preko 700 filmova, pravi se finalni izbor od 25-30 kratkih igranih filmova koje će publika imati priliku da gleda tokom četiri dana u Bajinoj Bašti. Deluje da će program biti veoma raznovrstan, uzbudljiv i hrabar. Osnivanjem Balkanske mreže kratkog filma sa festivalima iz Severne Makedonije i Crne Gore ulazimo u jedan novi korak u razvoju i pozicioniranju kratkog filma u regionu, kao i u edukaciji i promociji mladih filmskih autora.”\nDirektor festivala Jovan Jelisavčić je u susret predstojećem izdanju festivala izjavio: „Očekuje nas 9. izdanje Bašta Festa i ono je za nas izuzetno važno. Već sada je izvesno da je festival u mnogim segmentima porastao i da se svi planovi koje smo razvijali polako ispunjavaju. Sve to nam je bitno jer je jasan pokazatelj da je naš koncept zaživeo, ili još bolje da kažem – preživeo sve izazove, i da je vreme da ga nadograđujemo.”\nTagged in : Bašta Fest festival kratkog igranog filma\nPrevious Previous post: Izbor filmova sa festivala „Vienna Shorts” na Martovskom festivalu\nNext Next post: Nova izložba filmskih plakata „Tragovi jednog vremena: Filmski plakat 1970-1979” u DKC-u\nsreda 6 aprila, 2022


Vesti, 29.04.2022, 01:30 AM\nMicrosoft je objavio da je šest hakerskih grupa koje podržava Rusija izvelo više od 237 sajber napada na Ukrajinu, i da su napadi počeli nedeljama pre početka invazije na Ukrajinu 24. februara.\nMicrosoft je objavio izveštaj u kojem je detaljno opisano kako su ruski sajber napadi na Ukrajinu bili „u snažnoj korelaciji“ ili „direktno tempirani“ sa njenim vojnim operacijama u zemlji.\nNa primer, 1. marta je nekoliko medijskih kompanija sa sedištem u Kijevu pogođeno destruktivnim malverom i malverom za krađu informacija, što se poklopilo sa raketnim udarom na TV toranj u Kijevu istog dana.\nZatim su 13. marta ruski hakeri iza kojih stoji država ukrali podatke iz organizacije za nuklearnu bezbednost, u vreme kada su ruske trupe zauzele nuklearnu elektranu u Černobilju i nuklearnu elektranu u Zaporožju.\nMicrosoft je analizirao i upotrebu destruktivnih malvera tokom i pre invazije, od kojih je kompanija prvi koji je otkrila sredinom januara nazvala WhisperGate. Kombinacija sajber i vojnih napada ukazuje na rusku strategiju hibridnog ratovanja, navodi Microsoft.\n„Čini se da je ruska upotreba sajber napada u snažnoj korelaciji i ponekad direktno tempirana sa njenim kinetičkim vojnim operacijama usmerenim na službe i institucije ključne za civile“, rekao je potpredsednik korporativne bezbednosti i poverenja, Tom Bert.\nPrema izveštaju, dan pre nego što je ruska vojska izvršila invaziju na Ukrajinu, hakeri povezani sa GRU, ruskom vojnom obaveštajnom službom, pokrenuli su destruktivne napade na stotine sistema u ukrajinskoj vladi, IT, energetskim i finansijskim organizacijama.\nMicrosoft je otkrio 37 destruktivnih napada na Ukrajinu između 24. februara i 8. aprila u kojima je korišćeno osam poznatih malvera, uključujući FoxBlade, koji je Microsoft otkrio u februaru, FiberLake, IsaacWiper/HermeticWiper/SonicVote i CaddyWiper, kao i Industroyer2, koji cilja na industrijske kontrolne sisteme (ICS). U mnogim slučajevima, malveri su koristili program SecureDelete za brisanje podataka.\nAmerička vlada je pre dve nedelje upozorila na sumnjivi ruski malver pod nazivom Pipedream koji je prilagođen da ugrozi ICS opremu više proizvođača. Zvaničnici Ukrajine ranije ovog meseca takođe su rekli da su zaustavili sajber napad na energetski objekat koji je mogao da prekine napajanje električnom energijom domova dva miliona ljudi.\n„Više od 40% destruktivnih napada bilo je usmereno na organizacije u kritičnim infrastrukturnim sektorima koji bi mogli imati negativne efekte na vladu, vojsku, ekonomiju i ljude“, kaže Microsoft.\nPored toga, 32% napada pogodilo je vladine organizacije na nacionalnom, regionalnom i gradskom nivou.\nTri glavne ruske vojne agencije koje Microsoft spominje u izveštaju su GRU, SVR (ruska spoljna obaveštajna služba) i FSB (Federalna služba bezbednosti).\nGlavne metode za početni pristup bile su fišing, korišćenje nezakrpljenih ranjivosti i kompromitovanje provajdera IT usluga.\nMicrosoft kaže da su ruski sajber napadi „funkcionisali u tandemu“ protiv ciljeva vojnih aktivnosti. „Povremeno su napadi na kompjutersku mrežu neposredno prethodili vojnom napadu, ali ti slučajevi su bili retki iz naše perspektive. Dosadašnje sajber operacije su bile u skladu sa akcijama degradacije, ometanja ili diskreditacije ukrajinske vlade, vojnih i ekonomskih funkcija, obezbeđivanja uporišta u kritičnoj infrastrukturi i sa ciljem da se smanji pristup informacijama ukrajinskoj javnosti“, kaže Microsoft.\nNakon što je Microsoft otkrio WhisperGate, uspostavio je bezbednu liniju komunikacije sa ukrajinskim zvaničnicima i od tada pruža podršku ukrajinskim vlastima.\nUoči invazije, Microsoft je takođe primetio da ruski sajber napadi postaju sve jači i obično se intenziviraju nakon diplomatskih neuspeha.\n„S obzirom na to da ruski akteri pretnji odražavaju i pojačavaju vojne akcije, verujemo da će sajber napadi nastaviti da eskaliraju kako sukob bukti”, rekao je Bert dodajući da ruski hakeri mogu dobiti zadatak da prošire svoje destruktivne akcije van Ukrajine kako bi uzvratili onim zemljama koje odluče da pruže veću vojnu pomoć Ukrajini. On je izneo stav da treba preduzeti više kaznenih mera protiv ruske vlade kao odgovor na nastavak agresije.


MINISTARSTVO ODRŽIVOG RAZVOJA I TURIZMA: Sivu zonu poslovanja smanjiti kaznama i podizanjem svijesti građana\nSiva zona poslovanja, koja u Crnoj Gori i dalje predstavlja jedan od najvećih izazova sa kojima se privreda suočava, može se velikim dijelom smanjiti kaznenom politikom, intenziviranjem kontrola i podizanjem svijesti, ocijenjeno je iz Ministarstva održivog razvoja i turizma.\nSiva zona poslovanja prisutna je u velikom broju zemalja u okruženju, ali i šire, pa tako i u Crnoj Gori, a posebno kada je riječ o uslužnim djelatnostima, navode iz Ministarstva.\n"Uzrok je dobrim dijelom i nerazumijevanje da, iako nam se čini da smo kratkoročno stekli korist ne prijavljujući, na primjer, smještaj, ako to radimo stalno, i uz to veći broj nas, to naravno značajno utiče na budžet, a time i sve građane uključujući upravo i one koji posluju u oblasti sive ekonomije", objasnili su iz Ministarstva.\nRadi se o, kako se dodaje, problemu sa kojim se država suočava godinama.\n"Na nama je da postavimo sistem tako da se problem svede na minimum, a posljedice i tog minimuma amortizuju. Sa druge strane, nužna je očigledno šira slika svih o tome da je siva ekonomija godinama unazad uzimala danak turizmu, kao jednoj od nosećih grana privrede, što opet utiče posredno na sve građane", naveli su iz Ministarstva.\nMinistarstvo održivog razvoja i turizma je, u cilju suzbijanja sive ekonomije, utvrdilo Prijedlog novog zakona o turizmu usmjeren na suzbijanje sive ekonomije i zaštiti korisnika usluga u turizmu i ugostiteljstvu.\n"Ministarstvo je sprovelo i intenzivnije kontrole nadležnih državnih i opštinskih inspekcija sa preduzimanjem mjera i radnji, kao što su rješenja o zabrani obavljanja djelatnosti, pečaćenje objekata, izricanje novčanih kazni prekršajnim nalogom, podnošenjem zahtjeva za pokretanje prekršajnog postupka, kontrola realizovanih preduzetih mjera", naveli su iz Ministarstva.\nMinistarstvo je sprovelo aktivnosti na koordinaciji pojedinačnog i zajedničkog rada inspekcija, kao i na sinhronizovanom djelovanju turističke privrede i nadležnih državnih i opštinskih organa.\n"Siva ekonomija je biznis barijera privrednog poslovanja, prije svega zbog stvaranja nelojalne konkurencije i snižavanja stepena konkurentnosti preduzeća koja legalno posluju, pa je, s tim u vezi, Vlada forimirala Komisiju za njeno suzbijanje po posebno rizičnim oblastima", podsjetili su iz Ministarstva.\nIz Ministarstva su odgovarajući na pitanje koje aktivnosti sprovode na suzbijanju sive ekonomije kada je riječ o nelegalnom izdavanju smještaja, rekli da se izvršenim izmjenama i dopunama zakona o turizmu i o boravišnoj taksi utiče na stvaranje preduslova za bolje ubiranje prihoda, sa akcentom na sprovođenje kaznene politike i sankcija u propisanim okvirima.\n"Osim toga, Ministarstvo realizuje i dodatne projekte koji, pored ostalog, imaju za cilj smanjenje sive ekonomije u turizmu, i to na način da omogućavaju bolje praćenje prometa i efikasniju kontrolu od inspekcijskih službi, a to su ustanovljenje Jedinstvene evidencije turističkog prometa i Centralnog turističkog registra, kao i posebne kampanje za pojednostavljeno registrovanje individualnih izdavalaca smještaja", precizirali su iz Ministarstva.\nOni su naveli da kada je u pitanju kampanja Registruj smještaj, pojednostavljenom procedurom pribavlja se odobrenje za rad na osnovu podnijetog zahtjeva sa prilogom atesta za struju koji važi tri godine i dokumentom, odnosno posjedovnim listom, kojim se dokazuje osnov prava korišćenja objekta za smještaj.\nIzvor: Vebsajt CdM, 10.07.2016.


Ministar poljoprivrede Srbije Branislav Nedimović u Briselu se dogovorio o početku odobravanja procedure izvoza pilećeg mesa iz Srbije u Evropsku uniju.\n“Pileće meso iz Srbije za dve nedelje kreće u proceduru odobravanja u EU kako bi se našlo na evropskom tržištu. Kada je reč o svinjskom mesu, imaćemo još jednu kontrolu u februaru, ali mi smo svoj posao završili”, poručio je Nedimović iz Brisela za Tanjug.\nNedimović napominje da je Srbija završila posao sa aspekta bezbednosti hrane i da je sada vreme da EU otvori svoje granice za srpsku robu.\nPilećeg, svinjskog mesa i prerađevina iz Srbije poslednji put je na evropskom tržištu bilo još u doba SFRJ. U međuvremenu, izvoz se sveo samo na Severnu Makedoniju, BiH i Crnu Goru.\n“Sada otvaramo nova tržišta sa kojima rastu i nove šanse. Sve što proizvedemo i u poljima možemo da provučemo kroz stočni fond i napravmo dodatnu vrednost”, rekao je Nedimović.\nU poruci poljoprivrednicima u Srbiji, Nedmović naglašava da je najvažnije da povedu računa o procesu tova zbog rizika od afričke kuge i ostalih bolesti.\n“Ako to uradimo, sada imamo nekoliko različitih tržišta i u zavisnosti od cene, bolje prodajemo robu. To je suština trgovine u poljoprivredi – da ti je sve otvoreno i da možeš da biraš kome ćeš da prodaš”, kaže Nedimović.\nMinistar poljoprivrede je tokom razgovora u Generalnom direktoratu Evropske komisije za poljoprivredu razgovarao o realizaciji programa IPARD II i IPARD III koji će biti aktuelni u narednih sedam godina.\nTim programom EU bespovratno finansira razvoj poljoprivrede, prerađivačkih kapaciteta i ruralnog turizma u zemljma u procesu pristupanja.


Mladi promoteri – Unapređenje razumevanja, izgradnja interkulturalnih kompetencija – NSHC\nHome/Projekti/Mladi promoteri – Unapređenje razumevanja, izgradnja interkulturalnih kompetencija\nMladi promoteri – Unapređenje razumevanja, izgradnja interkulturalnih kompetencija\nNSHC je, u partnerstvu sa organizacijom Syri i Vizionit iz Peći i Udruženjem nastavnika i učenika engleskog jezika SOL iz Šapca, realizovao ovaj projekat u periodu od 1. jula 2018. do 31. marta 2019. Projekat je finansiran od strane Regionalne kancelarije za saradnju mladih (RYCO).\nEtnička i kulturna različitost čini istorijsko nasleđe našeg regiona, a mi je želimo u ovom projektu promovisati i koristiti kao resurs za mlade i njihovo interkulturalno sticanje znanja.\nIdeja na osnovu koje je nastao projekat bila je da se okupe mladi ljudi iz nekoliko opština i gradova regiona (Šabac, Vladičin Han, Surdulica, Apatin, Kula, Novi Sad, Peć, Prizren, Đakovica), kako bi imali priliku da se upoznaju, unaprede svoje interkulturalne kompetencije i uspostave osnov za bolje razumevanje i dobre međususedske odnose.\nOpšti cilj projekta bio je da doprinese pomirenju na Zapadnom Balkanu kroz povećanje mobilnosti mladih, aktivizam i saradnju. Specifični ciljevi su bili:\n– Unapređenje interkulturalnog dijaloga i razumevanja u regionu, i povećano znanje mladih na temu tolerancije, dijaloga, saradnje i interkuturalne razmene;\n– Promocija interkulturalnih kompetencija kao alata za povećanje aktivizma mladih i njihovog zapošljavanja, naročito u oblastima komunikacije, aktivizma mladih i turističke promocije lokalnih zajednica iz kojih mladi dolaze.\nU projektu je održana šestodnevna obuka mladih za promotere („greeters“) u svojim lokalnim zajednicama, prvi deo u Peći i drug deo u Šapcu, kao i trening za trenere iz ove oblasti (u Šapcu). Na kraju projekta održana je i jednodnevna konferencija na kojoj su predstavljeni rezultati projekta.\nDetaljnije o ovom projektu i utiscima učesnika možete naći u brošuri štampanoj na tri jezika:\nMladi promoteri, brošura\nMladi promoteri, korice\n24.09.2020 Vršnjački edukatori\nU Kancelariji za mlade u Loznici je 22. i 23.9.2020. održana edukacija za vršnjačke edukatore, uz podršku UNFPA Srbija, a u okviru projekta „Treninzi i radionice o seksualnom i reproduktivnom …\n10.09.2020 Pomoć porodici\nOva porodica živi u okolini Novog Sada, bez vode i struje. U dvosobnoj „kući“, sa rupama u krovu i zidovima, stanuje majka sa decom starosti od 2 meseca do 14 …\n17.07.2020 Pomoć u kući\nO usluzi pomoći u kući koju pruža NSHC, nedavno je izvestila i Radio televizija Vojvodine. Prenosimo deo priloga: Onima kojima je potrebna tuđa nega i pomoć u ovim danima na …


Srbija ima oko 300 izvora mineralne vode i oko 699 izvora običnih, odnosno slabo mineralizovanih voda.\nSvaka namirnica ima određeni uticaj na pH vrednost krvi i ostalih tkiva. Gazirane mineralne vode, pogotovo one sa visokim sadržajem ugljen-dioksida, smanjuju pH vrednost, tj. povećavaju kiselost tkiva i krvi, što između ostalog dovodi do bržeg starenja organizma, te se ne preporučuju se za svakodnevnu upotrebu. Osim toga CO2 je vrlo agresivan gas koji može da ugrozi zdravlje onih koji takvu vodu stalno piju u velikim količinama.\nDatum objavljivanja vesti: 14.09.2009.


Vesele ' 90-te\nMuzika i raspoloženje — Autor boske90 @ 14:10\nVeliki Švajcarski pevač, tekstopisac, muzički producent i igrač. Možda i mnogi od vas nisu čuli za Dj Bobo-a, ali je veoma popularan u dance muzici. Prodao je preko četranest miliona ploča u svetu, a izdao je deset studijskih albuma.\nNjegovo veliko probijanje na scenu je bilo daleke 1992. god kada izdaje veliki hit "Somebody dance whit me", i sa tom pesmom osvaja prvo mesto po slušanosti u Švajcarskoj i Švedskoj a ulazi u top 5 u Nemačkoj. Drugi hit "Keep on dancing" je postigao možda i veći uspeh nego njegov prvi, jer je ušao u top 10 svuda po evropi, i podstakao ga da snimi svoj prvi album "Dance with Me" 1993. godine.\nNjegov drugi album"There is a party", po meni možda sadrži jedan od njegovih najvećih hitova "Love is all around", koja ulazi u top 20 u Skandinaviji, a u Nemačkoj dobija zlatni sertifikat za šestu ploču za redom. Naravno tu je i pesma "Let the dream come true" isto jedan veliki hit.\nNjegov možda najveći hit je izašao 1996. godine verovatno je dosta vas čulo za tu pesmu "Freedom", jedan veliki hit u Nemačkoj je proglašen za osmu zlatnu ploču. Posle velike turneje po Aziji izdaje novi album pod nazivom "World in motion", i kreće u novu promocionalnu turneju po Južnoj Americi i Aziji. Tih godina 1996 - 1999 je ima najveću popularnost u karijeri.\nIzdaje jos dva albuma "Level 6" kao i svi njegovi albumi postiše veliki uspeh u Švajcarskoj, a album "Planet colors" postaje broj 3 i ulazi u platinum records u Švajcarskoj. Februara 2003. godine izadje svoj album "Vision" tada opet uzima mesto broj 3 u Švajcarskoj, i uzima nagradu za najprodavaniji pevač godine u Švajcarskoj.\nPosle velike pauze Dj Bobo rešava da se vrati na scenu naravno u svom fazonu i pravi album "Fantasy", kao i njegovi svi albumu koji su doživeli veliki uspeh ovaj album osvaja drugo mesto, i po meni na njemu se nalaze dva velika hita kakve je Dj Bobo pravio i u mlađim danima svoje karijere "Superstar" i "This is my time". Možda manje popularan i poznat kod nas i u Jugosferi, ali mnogo popularan i poznat Nemačkoj, Švajcarskoj, Austrijskoj i još mnogoj evropskoj publici. Jedan veliki denser i veliki pevač, zato vam postavljam njegov hit sa novog albuma "Superstar" pa vi sami procenite da li je ostao dostojan "Eurodancer".\nMuzika i raspoloženje \nInformacije o filmovima


Prva optužnica u aferi "Korona ugovori": Direktora dobojske bolnice terete za nesavestan rad u službi\nOkružni sud u Banjaluci potvrdio je optužnicu protiv Mladena Gajića, direktora dobojske bolnice "Sveti apostol Luka" zbog nesavesnog rada u službi.\nOvo je ujedno prva optužnica u aferi “Korona ugovori” koja se odnosi na javne nabavke tokom pandemije virusa korona u Republici Srpskoj, piše Srpskainfo.\nOptužnica Gajića tereti da je kao direktor dobojske bolnice tokom vanrednog stanja zbog pandemije, proveo postupak javne nabavke zaštitnih odela i maski za potrebe bolnice i JU „Dom za starija lica Doboj“ Doboj pregovaračkim postupkom bez objave obaveštenja o nabavci, ukupne vrednosti 136.918,55 KM, koji se nije mogao primeniti u provođenju postupka zajedničke javne nabavke.\nDirektor "Sineks laboratorije" JOŠ MESEC DANA iza rešetaka: Uhapšenom u aferi "Korona ugovori" produžen pritvor\nAFERA "KORONA UGOVORI" Zatraženo produženje pritvora direktoru "Sineks laboratorije"\nTužilaštvo mora tražiti da Zeljković VRATI 395.000 EVRA: Gde je završio novac opljačkan od građana u aferi "Korona ugovori"\nOn je svesnim kršenjem zakona i drugih propisa i propuštanjem dužnosti nadzora, koji se ogleda u tome da je umesto ugovorene medicinske robe isporučena nemedicinska roba, oštetio budžet grada Doboja u iznosu od 82.320 KM.\nPrema navodima optužnice, Gajić je ugovor o nabavi zaštitnih odela i maski zaključio sa pravnim licem „Travel for fun“ d.o.o Banjaluka, koji nije ispunjavao kvalifikacione uslove za učešće u predmetnoj nabavci u pogledu sposobnosti za obavljanje profesionalne delatnosti.\nmladen gajić Direktor afera korona ugovori Doboj Optužnica\nRobiju može platiti novcem, štetu ne mora nadoknaditi: Sud donosi konačnu odluku o sporazumu Gajića i Tužilaštva u aferi "Korona ugovori"\nPrikupljeno više od 200 materijalnih dokaza: Potvrđena optužnica protiv Luisa i saučesnika zbog PRODAJE KOKAINA u Banjaluci


Regioni - datum: 2018-10-26 RADIO „ELITA” DOBIO VRIJEDNU DONACIJU OD TURSKE AGENCIJE TIKA\nNova emisiona tehnika dar TIKE Tehnika vrijedna 20.000 eura\nZahvaljujući donaciji Turske agencije za saradnju i koordinaciju (TIKA) lokalni Radio „Elita” dobio je savremenu tehniku u vrijednosti od preko 20.000 eura. Direktorica tog medija Vera Katana kaže da je ovo dosada najveća investicija za opremanje od osnivanja 2002. godine.\n– Radio je zahvaljujući ovoj donaciji postao jedan od najsavremenije opremljenih radio stanica u Crnoj Gori ali i šire. Ova donacija je za nas još veći podstrek da program našeg radija bude i u budućnosti ogledalo najviših profesionalnih standarda - kaže Katana.\nOna se zahvalila turskom narodu, Ambasadi Turske u Podgorici i Agenciji za saradnju i koordinaciju TIKA, za ovu vrijednu donaciju, koja dolazi poslije 16 godina uspješnog poslovanja. Oprema je uručena prošle sedmice, a na svečanosti, tim povodom, prisustvovali su predsjednik Opštine Ulcinj Ljoro Nrekić, Ministar za ljudska i manjinska prava Mehmet Zenka, ambasador Turske u Crnoj Gori Serhat Galip i koordinator TIKE Enver Resuloglari. TIKA do sada realizovala 320 projekata širom Crne Gore a od njih 14 je realizovano u opštini Ulcinj.


Zabrana poseta domovima za stare\nredakcija - Mar 13, 2020 0\nVIDEO K9: Ministar za rad i socijalna pitanja Zoran Đorđević naložio je danas svim ustanovama za smeštaj u sistemu socijalne zaštite, u koje spadaju i domovi za stare i gerontološki centri, striktnu zabranu poseta, kao jednu od mera zaštite protiv širenja korona virusa.\nredakcija - Mar 17, 2020 0\nredakcija - Apr 3, 2020 0\nEU je imenovala Miroslava Lajčaka za specijalnog predstavnika EU za dijalog Beograda i Prištine i druga regionalna pitanja na Zapadnom Balkanu, saopšteno je u Briselu.\n(Ne)informisani o transplantaciji\nVIDEO K9: Onkolog prof. dr Vladimir Kovčin je ocenio da građani nisu dovoljno informisani o mogućnostima davanja organa pa bi informacije o tome trebalo širiti svakodnevno.\nredakcija - Mar 26, 2020 0\nU toku noći preminula su još dva pacijenta kod kojih je bio potvrđen Covid-19 virus.\nŠta donosi zakon o vojsci?\nVIDEO K9: Direktor Instituta za nacionalnu i međunarodnu bezbednost dr Darko Trifunović je ocenio da je odliv kadrova jedan od problema sa kojim se susreće i Vojska Srbije.\nBalkan, EU i Covid – 19\nVIDEO K9: Razmatraju se načini povezivanja Zapadnog Balkana sa inicijativama Evropske unije povodom COVID-19, izjavila je Ana Pisonero, portparolka Evropske komisije.\nredakcija - Mar 31, 2020 0\nVIDEO K9: Briga za ekonomske posledice pandemije COVID-19 u svetu i kod nas potisnute su u drugi plan tokom borbe za suzbijanje širenja virusa. Ipak, malo je onih koji ekonomsku budućnost nakon ove globalne krize vide u ružičastom svetlu.


Svi putevi prohodni i dobro očišćeni na području Sarajevsko-romanijske regije | Trebevic.net\nSvi putevi prohodni i dobro očišćeni na području Sarajevsko-romanijske regije\nSvi magistralni i regionalni putevi na području Sarajevsko-romanijske i gornjopodrinjske regije su prohodni, dobro očišćeni i posuti abrazivnim materijalom, tako da se saobraćaj odvija bez problema, rekao je Srni tehnički direktor “Romanijaputeva” Dragan Buloščić.\nBuloščić je naveo da usljed porasta dnevne temperature može doći do topljenja zaostalog snijega koji se može pretvoriti u poledicu, pe se vozačima preporučuje da vožnju prilagode trenutnim uslovima na putu.\n“Za sva vozila je obavezna upotreba zimske oprema, a posebno apelujem na vozače kamiona i šlepera, da ukoliko postoji potreba, obavezno stave lance da ne bi napravili nepotreban zastoj u saobraćaju”, poručio je Buloščić.\nPrema njegovim riječima, ekipe su na terenu i dežuranja su redovna.\nU nadležnosti “Romanijaputeva” je održavanje i čišćenje magistralnih i regionalnih puteva u Sarajevsko-romanijskoj regiji, od Lapišnice preko Podromanije do Han Pijeska, od Vardišta do Čajniča, a među prvim prioritetima nalaze se oba putna pravca prema Jahorini, preko Pala i Trebevića.


Novi oglas NSZ za odlazak medicinara u Nemačku › Made-in-Germany.rs\nNacionalna služba za zapošljavanje je objavila još jedan oglas za zapošljavanje srpskih zdravstvenih radnika u Nemačkoj, kod poslodavca „Ophelo” GmbH iz bavarskog grada Wurzburga.\nNaši medicinari radili bi na poslovima asistenata za zdravstvenu negu u domovima za stara lica, a ukupan broj potrebnih radnika je 20, od kojih se traži da najmanje poseduju diplomu medicinske sestre ili tehničara sa završenim IV stepenom stručne spreme.\nNa konkurs se mogu javiti i kandidati sa zvanjem viša medicinska sestra sa VI -1 stepenom stručnosti, strukovna medicinska sestra sa VI – 2 stepenom obrazovanja i strukovna medicinska sestra specijalista sa VII nivoom obrazovanja.\nOd kandidata se traže i posebna znanja i veštine, a prvenstveno znanje nemačkog jezika na B2 nivou prema Evropskom referenskom nivou. U oglasu je, međutim, napomenuto da za ove poslove mogu konkurisati i kandidati koji poseduju B1 nivo znanja nemačkog jezika. Takođe je potrebno da kandidati imaju položen stručni ispit za medicinske radnike za srednju medicinsku školu, osnovno poznavanje rada na računaru i radno iskustvo u struci u trajanju od 12 meseci (u radno iskustvo ulazi i period stručne prakse u trajanju od 6 meseci).\nMedicinski radnici iz Srbije, koji prođu testiranje i budu izabrani za odlazak na rad u Nemačku, potpisaće sa poslodavcem ugovor o radu na neodređeno vreme na poslovima asistenta za zdravstvenu negu, sa probnim radom u trajanju od 6 meseci. Poslednji rok za prijavljivanje na ovaj konkurs je 20. jul ove godine, a kompletan tekst oglasa može se naći na sajtu NSZ, http://www.nsz.gov.rs u rubrici “Info”.\nOd MiG na 17/05/2017 / AKTUELNO / Ostavite komentar


Leteći automobil kompanije AeroMobil prikazan na Sajmu avijacije u Parizu, 17. juna 2017.\nKompanija Uber saopštila je da je potpisala ugovor sa američkom svemirskom agencijom NASA-om o razvijanju flote letećih taksija sa vertikalnim uzletanjem i sletanjem do kraja ove decenije. Kompanija se nada da će početi da prevozi prve putnike tim letećim vozilima do 2023. iako se još suočava sa nekoliko prepreka.\nDirektor Ubera za proizvode, Džef Holden, kaže da se nada da će ta služba smanjiti vreme provedeno u prevozu, smanjiti zagađenje u velikim gradovima i da će u krajnjoj liniji usluga biti jeftinija nego da osoba vozi sopstveni automobil, iako je naglasio da će u početku ta vožnja biti skuplja.\nPrema prognozi Ubera, trenutna vožnja između San Franciska i San Hozea u sred saobraćajnog špica trajala bi dva sata I koštala oko 111 dolara dok bi ista putanja, vazduhom, trajala samo 15 minuta. Ta vožnja bi prvobitno putnike koštala 129 dolara ali Uber kaže da bi cena u kraćem roku pala na samo 43 dolara a dugoročno na 20.


ZaVARavanje - Zoran Pavić - Dnevni list Danas\nPočetna » Kolumne » Zoran Pavić » ZaVARavanje\n0Piše: Zoran Pavić 25. septembra 2018. 16.30\nDaleko je od pameti da u jednoj evropskoj zemlji, ma kako ona „specifična“ bila, u već zahuktalom 21. veku, u utakmici koja je iz nešto racionalnih ali mnogo više iracionalnih razloga najvažnija i „večita“- suštinska i na kraju krajeva jedina bitna stvar, da li je gol bio ili nije, bude prepuštena proceni ljudskog oka.\nDa odmah razjasnimo: daleko je od pitanja života ili smrti da li je lopta celim obimom prešla zamišljenu gol liniju, pa bilo to i u finalu Mundijala a ne na srpskom „večitom derbiju“. Ali i pitanje „običnih“ pobeda i poraza je jako bitno u sportu čija suština i jeste takmičenje, i čija posledica jeste rezultat, egzaktni pokazatelj koji se ne dovodi u pitanje. Sve floskule upotrebljavane kroz istoriju koje bismo mogli da sažmemo u jednu-„LJudski je grešiti,a i sudije su ljudi“-postaju suvišne uz prisustvo novih tehnologija koje to konačno i najvažnije, dakle rezultat, u potpunosti objektivizuju.\nDa se ne zavaravamo, u zemlji Srbiji gde nijedan stadion ne ispunjava UEFA standarde, a mnogi ni one vašarske, gde se po tribinama može videti korov, na travnjacima svašta sem trave, koji nemaju ljudske toalete, a kamoli parkinge, ne možemo očekivati uvođenje VAR tehnologije. Preskupe stvarčice za utakmice gde ima od nekoliko desetina do plafon par hiljada gledalaca sa plaćenim ulaznicama. Preskupa je za većinu i gol tehnologija, ali ako je VAR luksuz, u 21. veku se makar za utakmice tolikog značaja i naboja, mora obezbediti nesumnjiva slika makar o tome da li je nešto gol ili nije. Sve drugo se još može negirati ili dovoditi u sumnju, ali ne i suština fudbala kao sporta, u doba kad je na stadionu taman toliko kamera koliko i gledalaca.\nAmerički fudbal, inače najpopularniji sport u SAD, iz mnogo razloga je i najkomplikovaniji za suđenje: veliki broj aktera na terenu, kontakt kao suština, merenje milimetara i sekundi kao deo pravila… I nema da biva da neko napusti k’o šipak prepune stadione sa sumnjom da je pokraden. Svaka situacija koja je „problematična“ se gleda iz svih mogućih uglova, sve je to dostupno i gledaocima na tribinama, i onim ispred televizora, i odluka je uvek neoboriva. Prisutni na prekjučerašnjem „večitom derbiju“, a i oni koji suga pratili u TV prenosu, ostavljeni su u neznanju šta se faktički desilo u tom 73. minutu, pa su u zavisnosti od „obojenosti“ tvrdili jedno ili drugo.\nA to više nema veze sa navijačkom ostrašćenošću nego sa suštinom igre, u ovom slučaju fudbala. U Srbiji najvažniju utakmicu prenosi televizija čiji se komentator čak pohvali da se prenos realizuje sa „devet kamera“. Možda grešim, ali mi sećanje navire da je meč Zvezde i Bajerna u polufinalu KEŠ pre 27 i kusur godina rađen sa istim brojem. Možda zato nam je i fudbal od tad zapeo.


LESKOVČANI UBEDLJIVI PROTIV BEOGRAĐANA: Zdravlje - Beovuk 96:80 - Dnevnik Juga\nPočetna / GRADOVI / Leskovac / LESKOVČANI UBEDLJIVI PROTIV BEOGRAĐANA: Zdravlje – Beovuk 96:80\nSrdjan Stamenkovic 24/11/2019\tLeskovac, SPORT Ostavi komentar\nKošarkaši Zdravlja pobedili su večeras pred svojim navijačima ekipu beogradskog Beovuka 72 rezultatom 96:80 (21:23, 23:18, 31:27, 21:12).\nLeskovčani su posle rezultatski ravnopravnog prvog poluvremena u nastavku zaigrali angažovanije, posebno u odbrani što je na kraju donelo i rezultatski ubedljiv trijumf.\nPredvođeni z aigru raspoloženim trilingom Veličković – Prokić – Marić domaćin je opravdao ulogu favorita i ispunio očekivanja navijača.\nZa ekipu Zdravlja su igrali: Jugović 11 (4 skoka, 4 asistencije), Veličković 13 (13 asistencija, 5 skokova, index 26), Petković 12 (šut iz igre 5/7), Stojković 6, Nedeljković, Dojčinović 5 (7 skokova), Marić 18 (7 skokova, šut za dva 6/10, index 23), Prica 6 (8 skokova), Prokić 25 (šut za tri 4/8, šut za dva 5/7, index 21), Ilić (2 skoka, 2 asistencije).\nU sledećem, 9. kolu Zdravlje gostuje u Žitištu ekipi Sveti Đorđe.\nTagoviBeovuk druga liga srbije KK Beovuk 72 KK Zdravlje KK Zdravlje Leskovac Zdravlje\nPrethodni Održana akcija pošumljavanja Hisara\nSledeći Sutra bez struje ulica Majora Tepića\nMinistar spoljnih poslova u Vladi Republike Srbije Nikola Selaković izjavio je danas u Berlinu, nakon …


Čović: Nadam se da će Pešić ostati u Zvezdi : Nadlanu.com\nČović: Nadam se da će Pešić ostati u Zvezdi\n"Postoje obaveze kluba prema Svetislavu Pešiću, a ta dugovanja ćemo rešiti do kraja avgusta. U narednih tri do sedam dana očekujem da će se to pitanje (ostanka) rešiti", rekao je Čović novinarima u Beogradu.\n"Stiglo nam je pismo Pešićevog advokata, u njemu se ukazuje na moguće posledice ako se ne isplati dug. Ja sa Pešićem imam svakodnevnu komunikaciju oko plana za narednu sezonu, on je za mene prvi pik i njegov odlazak bi poremetio naše planove, ali koga nema bez njega se može", kazao je Čović.\nPredsednik Zvezde je istakao da taj klub više neće nuditi igračima nerealne ugovore, čak i po cenu rezultata, jer ne želi da se ubuduće zadužuje.\n"Od 800.000 evra trenutnog duga, oko 450-500 hiljada je posledica probijanja budžeta za prethodnu sezonu i to će se rešiti do kraja avgusta. Zvezda se ubuduće neće zaduživati, jer nije nikakav problem da se za tri meseca vratimo na isto. Nećemo nuditi nerealne ugovore igračima, čak i po cenu rezultata", rekao je Čović.\nČović pod istragom zbog pronevere više od 850 miliona…\n"Niko nama nije dao taj novac. Imamo strukturu sponzora i donatora, kojih ima više od 30, a među njima nema mnogo javnih preduzeća", dodao je on.\nČović je rekao da će budžet kluba za narednu sezonu biti od dva do tri miliona evra.\n"Intenzivno pregovaramo sa igračima, iako još nemamo definisan budžet. Neću da otkrivam sa kojim košarkašima, jer ništa nije dogovoreno. Sa Omarom Tomasom smo se okvirno dogovorili da on ostane i sledeće sezone, vodeći računa o budžetu. Struka želi najskuplje igrače, ali i ja sam želeo da budem kosmonaut, a to je nerealno", rekao je Čović.\nCrvenu zvezdu je na kraju sezone napustio bek Nemanja Nedović, koji je prešao u litvanski Lijetuvos Ritas, a Čović je kazao da će klub od tog transfera zaraditi 500 hiljada evra.\nČović je istakao da je želja rukovodstva da se izgradi velika hala u kojoj će igrati samo Crvena zvezda, ali je dosdao da to nije prioritet.\nkk crvena zvezdanebojša ?ovićsvetislav pešić


Vučić: Iskrena posvećenost napretku Balkana - Glas Srpske\nSrna 16.02.2020 22:29\nBRISEL - Predsjednik Srbije Aleksandar Vučić poručio je večeras, nakon sastanka u Briselu, da su evropski zvaničnici otvoreni da čuju prijedloge Srbije i da se vidjela iskrena posvećenost EU napretku Balkana.\nNakon neformalne radne večere, koju su za lidere Zapadnog Balkana organizovali zvaničnici EU, Vučić je za medije iz Srbije rekao će se pripremati investicioni paket za cio region, jer EU želi da ljudi na Balkanu osjete blagodeti tog puta.\n“Mi smo se ovde borili svako za sebe, ali i za ceo region. Videla se iskrena posvećenost EU napretku Balkana”, rekao je Vučić.\nPredsjednik Srbije prisustvovao je u Briselu neformalnoj večeri, koju za lidere Zapadnog Balkana organizuje predsjednik Evropskog savjeta Šarl Mišel i predsednik Evropske komisije Ursula fon der Lajen.\nNaloženo povlačenje lijeka “Testosteron depo” u Srbiji\n20. 04. 2021 16:33


► Fabrici: Zapadni Balkan ostaje visok prioritet\nFabrici je na otvaranju skupa "Pet godina pregovora: Koliko je Srbija daleko od članstva u EU?" kazao je da je novoimenovana predsednica Evropske komisije (EK) Ursula fon der Lajen predstavila tim evropskih komesara.\nOn je istakao da je predsednica EK kazala tom prilikom da će nova Komisija imati rodni, geografski i politički balans.\nNova EK imaće pet potpredsednika, rekao je Fabrici i dodao da se očekuje da će se o novoj EK raspravljati u Evropskom parlamentu u septembru ili oktobru.\nFabrici je danas čestitao petogodišnjicu rada portala European Western Balkans (EWB) i naveo da se taj jubilej poklapa sa godišnjicom početka pregovora Srbije za priključenje EU (januar 2014. godine).\nOn se zahvalio tom portalu na njegovoj predanosti EU putu Srbije i kazao da EWB predstavlja jedan od ključnih izvora infomacija o tome.\nFabrici je kazao da posao novinara, koji pišu o evrointegracijama, nije lak i ocenio da to zahteva proveru podataka, ali pre svega objektivnost.\n"Ovo je velika odgovornost koju ste odabrali i pokazali", ocenio je Fabrici na konferenciji koja predstavlja i proslavu petogodišnjice rada tog portala.\nEWB je tokom pet godina objavio preko 300 intervjua, 300 autorskih tekstova, a više od 30 evropskih državnika pisalo je za EWB.\nTaj portal je počeo od 2017. godine sa radom na srpskom.\nPredsednica Evropske komisije Ursula fon der Lajen objavila je juče u Briselu listu 27 evropskih komesara. Bivši ministar pravde Mađarske Laslo Tročanji imenovan je za novog evropskog komesara za susedstvo i proširenje.


SPS rekorder po broju mandata, Ljajić ministar već 15 godina - Istinomer\nSPS rekorder po broju mandata, Ljajić ministar već 15 godina\nSiniša Dedeić 9. 3. 2016.\nPredstojeći vanredni parlamentarni izbori 24. aprila biće 11. izbori za republički parlament od obnove višestranačja 1990. godine, a osmi vanredni.\nPrema najsvežijim podacima Ministarstva državne uprave i lokalne samouprave, u birački spisak u Srbiji upisano je 7.000.095 birača, dok je pre dve godine, pred vanredne parlamentarne izbore u spisku bilo 6.765.998 punoletnih građana. Dakle, broj glasača za dve godine povećao se za 234.097. Činjenica da se broj upisanih birača gotovo poklapa sa brojem stanovnika Srbije (7.186.862) po popisu iz 2011, objašnjava se, uglavnom, time da razliku između broja punoletnih građana i broj upisanih u birački spisak čine državljani Srbije koji žive u inostranstvu.\n“Ministarstvo podseća da se u Jedinstvenom biračkom spisku vodi evidencija punoletnih, poslovno sposobnih državljana Republike Srbije, koji imaju biračko pravo prema prebivalištu, kao i birača koji imaju boravište u inostranstvu, a koji su upisani u birački spisak prema poslednjem prebivalištu pre odlaska u inostranstvo. Sve promene u biračkom spisku vrše se na osnovu službenih evidencija nadležnih organa i ažuriraju se na dnevnom nivou. Napominje se da je prema Popisu iz 2011. godine za utvrđivanje ukupnog broja stanovnika primenjen koncept „uobičajenog stanovništva“ (lice se smatra stanovnikom onog mesta u kojem samo ili sa članovima svog domaćinstva provodi najveći deo svog vremena), nezavisno od toga gde ima prijavljeno prebivalište. Takođe treba imati u vidu da je jedan broj građana bojkotovao ili se iz drugih razloga nije odazvao navedenom popisu (inostranstvo, put…) pa iz tih razloga broj građana utvrđen popisom nije relevantan podatak za poređenje sa brojem birača”, ističu u Ministarstvu.\nPodatak da je trenutno 234.097 birača više nego pred izbore 2014, a da je pre dve godine broj glasača bio manji za 4.015 nego 2012. (kada je pravo glasa imalo 6.770.013 građana) u Ministarstvu državne uprave i lokalne samouprave (ne) objašnjavaju:\n“Smatramo da je važno istaći da podatak o ukupnom broju birača za izbore 2014. godine nije uporediv sa podatkom o trenutnom broju birača upisanih u birački spisak, s obzirom na to da se birački spisak zaključuje samo za biračka mesta na kojima se sprovodi glasanje”, kažu u Ministarstvu državne uprave i lokalne samouprave.\nMeđutim, ubrzo nakon ovog odgovora Ministarstvo državne uprave i lokalne samouprave Srbije saopštilo je da je u Jedinstveni birački spisak do sada upisano 6.734.802 birača, ali da će ukupan broj birača sa pravom glasa objaviti Republička izborna komisija (RIK) 72 sata pre održavanja izbora, 24. aprila. Kako se navodi, broj birača koji je do sada upisan u spisak je za 31.196 manji nego 2014. godine. „Ponavljamo da je navedeni broj i dalje podložan manjim revizijama na dnevnom nivou, s obzirom da se spiskovi i dalje čiste od duplikata“, navodi se u saopštenju.\n„Veće cifre koje je Ministarstvo državne uprave i lokalne samouprave ovih dana iznosilo u javnost, uključuju i lokacije na Kosovu i Metohiji na kojima se, po metodologiji koja je u primeni od 1999. godine, ne glasa. Ljudi koji žive u tim mestima ne ulaze u ukupan broj birača i za njih se ne štampaju birački listići“, dodaje se u saopštenju.\nIzvršni direktor Centra za slobodne izbore i demokratiju (Cesid) Bojan Klačar ističe da je birački spisak, nakon sređivanja od pre nekoliko godina, sada u “relativno dobrom stanju”.\n“U odnosu na vreme kada skoro 20 godina nismo imali jedinstven birački spisak, sada je situacija mnogo bolja, mada nije idealna”, napominje Klačar.\nInače, predstojeći vanredni parlamentarni izbori 24. aprila biće 11. izbori za republički parlament od obnove višestranačja 1990. godine, a osmi vanredni. Za ove dve i po decenije izlaznost je bila najveća i najmanja upravo na prvim višestranačkim izborima, jer je u prvom krugu izašlo 71,5 odsto upisanih birača, a u drugom 48,3 odsto. Od 1992. izlasnost je bila oko 60 odsto, da bi na prošlim, u martu 2014, bila prilično nisko – na 53,09 odsto. Najveći broj kandidovanih izbornih lista bilo je 1992, čak 104, a najmaje 2000. godine, svega osam. Te 2000. godine samo kandidati sa četiri izborne liste ušli su u republički parlament, najmanje za proteklih 25 godina, a na prvim izborima čak 15 izbornih lista je imalo poslanike u Skupštini Srbije.\nNajviše mandata do sada osvojila je Socijalistička partija Srbije, koja je u prvom sazivu višestranačkog parlamenta imala 194 poslanika. Nakon toga, najveći broj poslaničkih mesta osvojila je na poslednjim izborima Srpska napredna stranka, 138 mandata, dok je koalicija te stranke u Skupštini Srbije imala ukupno 158 poslanika.\nNajbrojniji kabinet u četvrt veka obnovljenog višestranačja imao je premijer Mirko Marjanović, čija je druga vlada, od 1998. do 2000, imala 36 članova. Odlazeća Vlada Srbije Aleksandra Vučića ima 19 članova, baš kao i prethodna, na čijem čelu je bio Ivica Dačić, ili ona Vojislava\nKoštunice, čiji je mandat trajao od 2004. do 2007. godine.\nLider Socijaldemokratske partije Srbije Rasim Ljajić po ministarskom stažu nema premca na političkoj sceni Srbije. On je u kontinuitetu 15 godina ministar u različitim vladama, dve savezne, u SR Jugoslaviji i Državnoj zajednici Srbija i Crna Gora, a potom i u poslednje četiri Vlade Srbije. Najpe je posle petooktobarskih promena izabran za ministra za nacionalne i etničke zajednice u Vladi SRJ, a u martu 2003. postao je ministar za ljudska i manjinska prava u Savetu ministara SCG i bio na toj funkciji do maja 2006, kada je prestala da postoji Državna zajednica SCG. U maju 2007. izabran je za ministra rada i socijalne politike u Vladi Srbije, a na istu funkciju izabran je i julu 2008. i zadržao je do izbora nove vlade u julu 2012. Od 2012. do aprila 2014. godine obavljao je funkciju potpredsednika Vlade i ministra za spoljnu i unutrašnju trgovinu i telekomunikacije. Za potpredsednika Vlade Srbije i ministra za trgovinu, telekomunikacije i turizam izabran je na sednici Skupštine Srbije 27. aprila 2014. godine. Posle njega, ministar sa najdužim stažom je Tomica Milosavljević koji je bio ministar zdravlja devet godina, u pet republičkih vlada.\nIstinomer će i u aktuelnoj predizbornoj kampanji pratiti aktivnosti stranaka i koalicija, analizirati najvažnije teme pokrenute tokom ovog perioda i beležiti izjave (obećanja) stranačkih funkcionera. Ovoga puta, posebnu pažnju posvetićemo i nadgledanju regularnosti izbornog postupka, nastojeći da doprinesemo da ceo proces protekne u demokratskoj i fer atmosferi.\nizbori2016 Ministarstvo državne uprave i lokalne samouprave parlamentarni izbori


RusijaNovi zakoni o Stranim agentima i obaveznim ruskim aplikacijama na mobilnim VIDEO - Jutarnji GLASnik\nZakletva Putina na delu:Patriotizam pre svega\nNovinari, blogeri i korisnici društvenih medija mogu biti strani agenti\nRusija: Novi zakoni o Stranim agentima i obaveznim ruskim aplikacijama na mobilnim\nU svojoj zakletvi na poziciji ruskog predsjednika, Vladimir Putin obratio se na ceremoniji u Kremlju govorom u kojem je fokus stavljen na ruski patriotizam.-2018. Screenshot\nNovim zakonom proširuje se već postojeći zakon o medijima koji se finansiraju novcem iz inostranstva. Taj zakon usvojen je 2017. godine, kao odgovor na odluku Ministarstva pravde SAD da rusku televiziju „Raša tudej“ označi kao stranog agenta, podsetio je AP.\nFinansiranje blogera i novinara iz inostranstva pod“lupom“ Foto: Pixabay\nFinansiranje podrazumeva novac ili imovinu dobijenu od drugih zemalja, vladinih tela drugih država, međunarodnih i stranih organizacija, stranih državljana ili ruskih pravnih lica koja se finansiraju iz tih izvora.\nSavet Ruske Federacije usvojio je predlog ovog zakona u ponedjeljak, 25. novembra, nakon što su njegovo usvajanje podržali poslanici Državne dume četiri dana ranije, 21. novembra. Izvor:Blic\nAplikacije u Rusiji mogu biti samo samo ruske -Pixabay\nZakon stupa na snagu 1. januara, a donet je sa ciljem da se podstakne razvoj ruskih IT firmi. Ruska vlada će napraviti spisak ruskih aplikacija koje će morati da budu instalirane na uređajima. Izvor: Politika\nDa podsetimo:Zakletva Putina: Patriotizam pre svega\nVideo: Zakletva Vladimira Putina, 2018.\nTagged APLIKACIJA ZA MOBILNI, BLOGERI, NOVINARI, PUTIN, STRANI AGENTI


Radio Tivat | Jeftiniji impulsi u fiksnoj mreži Telekoma\n19 апр Jeftiniji impulsi u fiksnoj mreži Telekoma\nPosted at 09:40h in Ekonomija\tby\tZora Krstovic\nKompanija će sniziti cijenu poziva prema drugim fiksnim mrežama u Crnoj Gori 15 odsto, a prema mobilnim 30 odsto.\n„Telekom će sniziti cijenu međunarodnih poziva prema fiksnim mrežama Zone II – Evropa 20 odsto, fiksnim i mobilnim mrežama Zone III – Sjedinjene Američke Države i Kanada 20 odsto, fiksnim i mobilnim mrežama Zone IV – svijet 40 odsto odnosno 30 odsto“, navodi se u saopštenju Agencije za elektronske komunikacije.\nAgencija je Telekomu naložila da od 1.maja primijeni i niže cijene za veleprodajne usluge i to nacionalne terminacije poziva u fiksnu mrežu deset odsto, ADSL paketa između 15 odsto i 45 odsto i iznajmljenih linija u prosjeku 45 odsto.\nU periodu od 2013. do ove godine snižene su maloprodajne cijene lokalnih poziva 40 odsto, međugradskih 71 odsto i poziva prema mobilnim mrežama i drugim fiksnim mrežama u Crnoj Gori 85 odsto odnosno 56 odsto.\nU tom periodu snižene su cijene međunarodnih poziva prema fiksnim i mobilnim mrežama Zone 0 – Srbija osam odsto, Zone I – region osam odsto odnosno 15 odsto, Zone II – Evropa 51 odsto odnosno 54 odsto, Zone III – SAD i Kanada 50 odsto, i fiksnim i mobilnim mrežama Zone IV – svijet 69 odsto odnosno 62 odsto.\n„Na ovaj način je značajno povećana ekonomska dostupnost elektronskih komunikacionih usluga za korisnike“, zaključuje se u saopštenju.


Evropski parlament usvojio rezoluciju o Crnoj Gori i pohvalio dosadašnji napredak | EUME\nNaslovnica Press info Press Pregovori o pristupanju Evropski parlament usvojio rezoluciju o Crnoj Gori i pohvalio dosadašnji napredak\nEvropski parlament usvojio rezoluciju o Crnoj Gori i pohvalio dosadašnji napredak\nEvropski poslanici usvojili su danas Rezoluciju o Crnoj Gori i ukazali na odgovornost pozicije zemlje lidera u pregovorima sa Evropskom unijom (EU).\nRezoluciju je pripremio izvjestilac za Crnu Goru, Čarls Tanok, a na sjednici Evropskog parlamenta (EP) usvojene su i rezolucije o Srbiji, Kosovu i Makedoniji.\nEvropski poslanici pohvalili su napredak i ukazali na status Crne Gore kao jedine države u regionu koja je otvorila i privremeno zatvorila pregovaračka poglavlja i naglasili značaj odgovornosti koju to nosi.\nOni su, na sjednici, pozdravili punu usklađenost Crne Gore sa Zajedničkom spoljnom i bezbjednosnom politikom EU i rekli da je neophodan dalji napredak u borbi protiv korupcije, obezbjeđivanju nezavisnog pravosuđa i garantovanju slobode izražavanja i medija.\n“Rezolucija jasno odražava stanje u Crnoj Gori, pozdravlja napredak, nudeći savjete o tome gdje je dalje poboljšanje neophodno”, rekao je Tanok.\nPrema njegovim riječima, Crna Gora je posvećena pristupanju EU i biće važno održati podršku svih strana na domaćoj sceni.\n“EU postavlja zahtjevne kriterijume za članstvo, ali, prema mom mišljenju, Crna Gora ostaje na dobrom putu”, dodao je Tanok.\nKomesar za pregovore o pridruživanju, Johanes Han, rekao je da bi Crna Gora ove godine trebalo da nastavi da radi na vladavini prava i da posveti pažnju ostvarivanju rezulltata. Rezultati bi, kako je pojasnio, trebalo da se odnose na postignuća u borbi protiv korupcije i organizovanog kriminala.\n“Kada su u pitanju već otvorena poglavlja, sarađivaćemo sa Crnom Gorom kako bi joj pomogli da usvoji zaključna mjerila”, poručio je Han.


Udruženja novinara osudila ponašanje potpredsjednika FK Novoi Pazar\nNaslovnica Sjeverni Sandžak Novi Pazar Udruženja novinara osudila ponašanje potpredsjednika FK Novoi Pazar\nNovi Pazar – Udruženje sportskih novinara Srbije i Udruženje novinara Srbije najoštrije su osudile ponašanje potpredsjednika FK Novi Pazar Tarika Imamovića koji je dopisniku Sportskog Žurnala Esadu Kučeviću zabranio da izveštava sa utakmica ovog kluba, nezadovoljan njegovim pisanjem o stanju u klubu.\n“Pretnje upućene kolegi Kučeviću, da će biti likvidiran ako nastavi da piše o FK Novi Pazar, samo su još jedan u nizu slučajeva, u kojima lokalni moćnici uzimaju sebi za pravo da uređuju novine i odlučuju šta smije, a šta ne smije da se piše.\nUSNS i UNS pozivaju nadležne organe MUP-a Srbije da najozbiljnije istraže ove pretnje i preduzmu mjere zaštite kolege Kučevića, a organe Fudbalskog saveza Srbije da preduzmu disciplinske mjere protiv funkcionera kluba, koji krše sve norme profesionalnog ponašanja i propise FIFA i UEFA.\nSa žaljenjem moramo da konstatujemo da se nastavlja serija pretnji i zastrašivanja novinara u režiji ljudi koji dolaskom na određene funkcije umišljaju da im je baš sve dozvoljeno. Stoga apelujemo na kolege novinare da ispolje maksimalnu solidarnost i pruže podršku kolegi Kučeviću u njegovoj borbi za odbranu profesije’’, navodi se u saopštenju USNS i UNS.


Unesko: Neophodno da se sektor kulture u Srbiji prilagodi novim uslovima rada\nCekolupna ekonomija, uključujući kulturu i kreativni sektor, potrebno je da se prilagodi novim uslovima rada i života, zasnovanim na principima kao što su javna bezbednost, transparentnost, jednakost uključujući i jednakost prihoda, piše u izveštaju Uneska o uticaju pandemije na kulturu i kreativni sektor u Srbiji.\nU istraživanju koje je obuhvatilo period prvog talasa pandemije korona virusa od aprila do juna 2020, a učestvovali su Zavod za proučavanje kulturnog razvitka Srbije, platforma Srbija stvara i Ministarstvo kulture i informisanja Srbije.\nPrikupljanje podataka realizovano je tokom juna meseca 2020. godine. Istraživanje o efektima pandemije na kulturne institucije i organizacije obuhvatilo je 562 institucije kulture, uključujući 530 javnih ustanova, 12 privatnih i 20 ustanova koje funkcionišu kao deo javnih preduzeća, fondacija, verskih zajednica, univerziteta, kao i 6.476 preduzeća u kulturnom i kreativnom sektoru.\nU izveštaju Uneska se navodi da je tokom oporavka važno posebno naglasiti uključivanje najteže pogođenih grupa i precizira da žene čine 58,8 odsto zaposlenih u oblasti kulture i u kreativnom sektoru, a 46,2 odsto žena je na mestu direktora u javnim institucijama kulture.\nPored toga, 70 odsto zaposlenih u kreativnoj industriji ima između 25 i 44 godine. Oko 50 odsto firmi koje su u vlasništvu LGBTI osoba i to većina njih u turističkom sektoru kao delu kreativne industrije, pretrpelo je direktne ekonomske posledice pandemije.\nU izveštaju se ocenjuje da se održivost oporavka u oblasti kulture ne može postići dok sve grupe nisu potpuno obuhvaćene i ističe značaj stvaranja novih digitalnih kulturnih prostora za pristupanje i konzumiranje kulture i kulturnog nasleđa putem tehnologija.\nU tom cilju je potrebno ulaganje u tehničku opremu, a zaposlenima u kulturi i kreativnim industrijama biće potrebne nove veštine za neposredno delovanje i za učešće u oporavku tog sektora od posledica pandemije.\n„Ova promena u poslovnom modelu je imperativ za dugoročni opstanak sektora“, dodaje se u zaključcima izveštaja i ističe da taj sektor treba da se usredsredi na identifikovanje novih mogućnosti za kulturnu i kreativnu proizvodnju, širenje i potrošnju kulturnih dobara i usluga. „Ovo je još relevantnije imajući u vidu značaj kulture za društvo“, ukazuje se u izveštaju.\nU izveštaju se takođe dodaje da dostupnost kulturnih sadržaja pomaže ljudima da se nose sa krizom i uvedenim restriktivnim merama, pa su brojne institucije kulture u tu svrhu pružile onlajn besplatan sadržaj.


„Sport u policiji“ projekat Sportskog saveza Srbije i Ministarstva unutrašnjih poslova na programu je u četvrtak 19. maja u Zaječaru. Organizator takmičenja je Sportski savez grada Zaječara, a policijske igre biće održane na Popovoj plaži.\nNa programu su takmičenja u futsalu i basketu, u kojima će se nadmetati radnici Policijske uprave Zaječar i pripadnici vatrogasno-spasilačkog Odeljenja za vanredne situacije. Početak takmičenja zakazan je za 11 sati, kada će biti odigrane prve utakmice na terenima za mali fudbal i košarku na Popovoj plaži.\nEkipe iz 27 srpskih policijskih uprava učestvovaće na turnirima najpre na lokalnom, a zatim na regionalnom i republičkom nivou i to u sedam disciplina. Pobednici će obezbediti plasman na Regionalno takmičenje policijskih uprava, koje će biti održano u toku leta, a drugi krug nadmetanja će istovremeno biti održan u nekoliko srpskih gradova, a najuspešniji pojedinci i ekipe nastupiće na Državnom prvenstvu manifestacije „Sport u policiji“.\npolicija sportske igre\nKod sela Božinovac pronađeno beživotno telo u automobilu\nPU Bor: Negotinac isključen iz saobraćaja zbog vožnje sa 1,59...


Ovo je grad u FBiH u kojem najveći broj firmi ne izdaje račun - mojusk.ba\nNeizdavanje fiskalnih računa za prodate robe i izvršene usluge pored toga što je krivično djelo, predstavlja i udar na državni budžet te stvara probleme u redovnoj isplati penzija, plaća zaposlenim u javnim institucijama te normalnom funkcioniranju državnog aparata.\nUprkos tome, određen broj kompanija i dalje ne izdaje fiskalni račun čime za sebe pribavljaju protuzakonitu korist. Ne postoje tačni podaci o tome u kojem dijelu BiH se u najvećoj mjeri izbjegava izdavanje računa, ali izvještaji Federalne uprave za inspekcijske poslove (FUIP) mogu poslužiti kao dobar indikator ovog problema.\nPrema izvještaju napravljenom nakon izvršenih inspekcijskih nadzora širom FBiH u periodu od 3. oktobra do 7. decembra ove godine, FUIP je identificirao općine u kojima najveći procenat kontroliranih firmi ne izdaje fiskalni račun. Shodno njihovim zaključcima, Faktor je identificirao pet općina u FBiH u kojima najveći procenat firmi ne izdaje fiskalni račun. Te općine su navedene u sljedećoj tabeli.\nJasno je da firme koje ne izdaju fiskalne račune u većoj mjeri ne prijavljuju svoje radnike u odnosu na firme koje poštuju zakon. Time vlasnici ovih kompanija ostvaruju veći profit izbjegavajući ne samo plaćanje PDV-a, već i doprinosa zaposlenim koji zbog toga ne mogu ostvariti zdravstveno osiguranje niti će im biti uplaćivan staž koji služi kao osnova za dobijanje penzije u poznijoj dobi.\nOdržana komemoracija brigadiru OS BiH, ratnom komadantu Ljutoča Seadu Durakoviću


Koliko koštaju vakcine, dok niko ne pita koliko cigare koštaju dok zavijamo sarmu\nKoja je cena vakcina protiv Covid19 kao i koliko zarađuju kompanije koje ih proizvode, česta su pitanja i razlozi za sumnju u našem društvu.\nPodaci koji su javno dostupni, neki sa relevantnih medija kao što su BBC, neke iz raznih online izdanja časopisa za medicinu, kao i relevantnih medija kao što su New York times, daju lako slične podatke. Podaci se razlikuju od tržišta do tržišta, jer se razlikuju i količine koje su poručene, samim tim i cena.\nBBC navodi da je AstraZeneca koji je razvio Oxford košta 3 (GB) Funte ili 4 Eura, dok je cena ostalih vakcina veća a podaci jako slični sa ostalim koji se mogu naći jako jednostavnom pretragom.\nCene po podacima BBC-ja, koji su uslovi čuvanja, kao i efikasnost pogledajte na slici ispod.\nSa druge strane sajt “Statista“, koji je američka platforma sa globalnim podacima daje jako slične podatke o cenama vakcina na tržištu.\nI dalje ostaje nejasno zbog čega je javni diskurs u domenu komentara “koliko koštaju te vakcine” i “koliko je ko zaradio na njima” jer je očigledno da je od nekih vakcina paklica cigareta skuplja.\nMoguće je da je opet zavera svih u celom svetu, da svi laži samo i jedino da bi Srbe potrovali, jer znamo da smo najbitniji i da se svi svako jutro bude i uveče ležu sa mislima šta Radojka stavlja u sarmu.\nEvo podataka koje i Unicef i Washington post ima, koji (očigledno) služe za uništenje srpskog naroda:\nNe vidim da se bune građani u organizovanoj kampanji koliko zarađuju duvanske kompanije i koliko su ispitani njihovi proizvodi, obzirom da smo lideri u EU po procentu pušača u opštoj populaciji kao i kod omladine.\nMada, industrija koja proizvodi kovčege i ostalu pogrebnu opremu takođe beleži rast u prodaji i profitu, pa bilo bi bolje da se na pametniji način borimo da njima posao propadne ili se smanji, zar ne?\nI svi podaci, linkovi, statistike i činjenice, nisu jače od statusa na tviteru i viber grupi…\nKomunalna milicija bez načelnika ali sa više krivičnih prijava(VIDEO)\nKomandant Zimskog štaba u Nišu postao većnik Nenad Stanković\nVIDEO – Dva vozača u jednom bageru JKP Naissus-a (ne, nije šala, ili jeste?!)\nNov 19, 2021 Srđan Nonić\nLik i delo jednog profesora\nNov 15, 2021 Srđan Nonić\nPomoćnik Gradonačelnice Janić saslušan povodom zloupotreba u Komunalnoj miliciji\nNov 30, 2021 Srđan Nonić


izvor: evn foto: vn 09.12.2019.\nPosebna sjednica Narodne skupštine Republike Srpske (RS), na kojoj bi poslanici trebalo da razmatraju prijedlog budžeta za 2020. godinu, biće održana 16. decembra sa početkom u 12 časova, odlučio je danas Kolegijum Narodne skupštine.\nNa dnevnom redu je ukupno sedam tačaka dnevnog reda među kojima će se po hitnom postupku razmatrati i Program ekonomskih reformi RS za period od 2020. do 2022. godine, te prijedlog zakona o izvršenju entitetskog budžeta za narednu godinu.\n„Razmatraće se Izmjene zakona o doprinosima, prijedlog odluke o iznosu garancije koje može izdati Republika Srpska u 2020. godini, Prijedlog odluke o dugoročnom zaduživanju i Prijedlog odluke o kratkoročnom zaduživanju Republike Srpske emisijom trezorskih zapisa za 2020. godinu“, rekao je nakon sjednice Kolegijuma predsjednik Narodne skupštine Republike Srpske Nedeljko Čubrilović.\nOdržavanje osme posebne sjednice zatražila je Vlada Republike Srpske, koja je 5. decembra usvojila prijedlog budžeta za 2020. godinu i Program ekonomskih reformi za period od 2020. do 2022. godine.\nPredloženi entitetski budžet za iduću godinu iznosi tri milijarde i 425 miliona maraka (oko milijardu i 712 miliona evra) i veći je u odnosu na ovu godinu za oko 54 miliona evra.\nŠef poslaničkog kluba SDS-a Miladin Stanić izjavio je nakon današnje sjednice Kolegijuma Narodne skupštine da će opozicione stranke prisustvovati posebnoj sjednici entitetskog parlamenta, te rekao da opozicija zamjera Vladi, kako je rekao, nenarodni budžet te to što se važan ekonomski dokument usvaja po hitnoj, a ne redovnoj proceduri.\n„Ovakav budžet kakav predlažu, nije primjeren vremenu u kakvom se nalazi Republika Srpska. Cilj budžeta koji predlaže ova nenarodna vlast je da se samo zadrži sekta na vlasti i da oni mogu da nastave svoj posao za svoje privatne džepove, a sve ostalo, ovdje građani nisu važni. Imamo situaciju u kojoj se za javni sektor u idućoj godini izdvaja 100 miliona maraka (oko 50 miliona evra) i za kupovinu aviona i helikoptera 70 miliona maraka (35 miliona evra), a za realni sektor, prije svega se poljoprivredi podsticaji povećavaju za samo 4 miliona maraka (oko dva miliona evra). To je snaga i odnos nenarodne vlasti prema građanima Republike Srpske, prema poljoprivrednicima, a i realnom sektoru“, rekao je Stanić.\nPrijedlogom programa ekonomskih reformi Republike Srpske za period 2020-2022. godina, definisano je osamnaest strukturnih mjera u okviru osam reformskih oblasti.


За стамбено збрињавање породица погинулих бораца 253.000 КМ | Јадовно 1941. – КУЛТУРА СЈЕЋАЊА\nGradonačelnik Banjaluke Dragoljub Davidović uručio je danas ukupno 253.000 KM nepovratnih sredstava za stambeno zbrinjavanje članova 19 porodica poginulih boraca i ratnih vojnih invalida prve i druge kategorije sa 100 odsto invaliditeta.\nPojedinačno su dodijeljena sredstva od 10.000 do 25.000 KM na koja su pravo stekle porodice po osnovu stambene rang-liste koju je utvrdilo Odjeljenje za boračko-invalidsku zaštitu grada Banjaluka.\nDavidović je podsjetio da je do danas Banjaluka za stambeno zbrinjavanje porodica poginulih boraca i RVI izdvojila oko 40.000.000 KM.\n“Na različite načine obezbijedili smo 525 stambenih jedinica, od čega je za kupovinu 104 stambene jedinice iz budžeta grada izdvojeno 5.670.000 KM. Za 205 jedinica koje smo gradili sa Vladom Republike Srpske izdvojeno je 7.403.000 KM, a za pripremne poslove za izgradnju 48 stambenih jedinica u Kuljanima dali smo 199.000 KM”, rekao je Davidović.\nOn je pojasnio da je grad iz vlastitog stambenog fonda dodijelio još 260 stanova, vrijednosti oko 26 miliona KM.\n“Dali smo bespovratna novčana sredstva korisnicima boračko-invaliske zaštite koji kupuju ili grade stambenu jedinicu, gdje smo izdvojili 1.429.000 KM”, istakao je Davidović.\nOn je podsjetio da Banjaluka redovno stipendira djecu poginulih boraca i RVI, a ove godine 131 studenta i 86 đaka iz ove populacije.\nRatni vojni invalid druge kategorije Rade Baralić rekao je da mu sredstva koja je dobio od grada mnogo znače, i da će ih iskoristiti za završne radove na izgradnji kuće.\nPredsjednik Boračke organizacije grada Banjaluka Goran Rogić rekao je da je stambeno zbrinjavanje najveći problem boračke populacije, odnosno porodica poginulih boraca i RVI.\n“Grad Banjaluka je iz programa potpunog stambenog zbrinjavanja Vlade Srpske dobio najmanje sredstava u posljednje tri godine”, rekao je Rogić i dodao da je u programu Vlade grad dobio 50 stambenih jedinica u naselju Ada i 600.000 KM bespovratnih sredstava, ili ukupno oko 3,5 miliona KM.\nRogić je rekao da, prema već utvrđenim listama, u Banjaluci još 321 lice čeka dodjelu izgrađene stambene jedinice, a 180 lica bespovratna novčana sredstva od Vlade Srpske.


Dodik: Da li je Austrija ikada primila ijednog Srbina bez ličnih dokumenata\n04.12.2019 / 19:46 BiH - Odgovor Inzku\nČlan Predsjedništva Bosne i Hercegovine Milorad Dodik izjavio je da je Savjet za provođenje mira /PIC/ tijelo koje "nije predviđeno Dejtonskim mirovnim sporazumom" i ne postoji pravno uporište za njegovo postojanje, pa je deplasirano i komentarisati njihove komunikee.\n"Narodna skupština Republike Srpske nije donijela zaključke koji obavezuju PIC, ili koji traže njihov stav, ali ne mogu da ne primjetim da ih nisu okvalifikovali ni kao antidejtonske ni kao antiustavne", istakao je Dodik upitan da prokomentariše komunike Upravnog odbora PIC-a.\nDodik je naglasio da visoki predstavnik jeste predviđen Aneksom 10 Dejtonskog sporazuma, ali ne da se bavi "unutrašnjim pitanjima u Bosni i Hercegovini, posebno ne onim koja se ne tiču njegovog provođenja".\n"Migrantska kriza sigurno nije pitanje kojim bi PIC trebalo da se bavi, posebno ne na način na koji je to učinjeno danas. Što se tiče Inzkove izjave oko Srba i njihovog boravka u Austriji, u kojoj su kako tvrdi dobrodošli, uvjeren sam da on ne govori u ime države Austrije, i rekao bih da je to poređenje apsolutno neprimjereno", istakao je Dodik.\nOn je rekao da bi pitao Inzka samo jedno - da li je Austrija ikada primila ijednog Srbina bez ličnih dokumenata i da li je Austrija primili ijednog Srbina koji može biti bezbjednosna prijetnja po tu zemlju.\n"Pošto svi znamo da nije, zbog čega Inzko pokušava da nam nametne obrazac u ponašanju koji ne prihvataju ostale uređene države, pa i Austrija. Ili, zašto Austrija ne prihvati migrante koji su se, kako stvari sada stoje, parkirali u Bosni i Hercegovini, jer oni i ne žele da ostanu u Bosni i Hercegovini ni u Republici Srpskoj, njima je cilj zapadna Evropa. Za platu koju prima mogao bi bar da daje suvisle izjave, ako već ništa drugo ne radi", poručio je Dodik.


IZA SVEGA STOJI NATO – Otpor Srbije odložio NATO plan za Ukrajinu\nIZA SVEGA STOJI NATO – Otpor Srbije odložio NATO plan za Ukrajinu\n– Otkrivanje planova NATO, uz pomoć francuskog majora Pjera Anrija Binela i neočekivani srpski otpor, sprečio je tada rušenje ustavnog poretka u Ukrajini, takođe po scenariju NATO. To se odigrava sada, po istom planu. Reč je o najvažnijem geopolitičkom događaju posle pada Berlinskog zida, koji je začet agresijom na Srbiju i razbijanjem njene teritorije – kaže penzionisani general Jovan Milanović, srpski obaveštajac koji je 1998. došao do mape ciljeva NATO agresije i sprečio katastrofalni scenario „Balkanske zime“. On je 2000. dobio i titulu počasnog general-lajtnanta ukrajinskih oružanih snaga.\n– Kao opravdanje za „humanitarnu intervenciju“ inscenirana je humanitarna katastrofa kosmetskih Albanca. Vesli Klark nije ni želeo ni očekivao Miloševićevu kapitulaciju. Cilj je bio da se za dva dana uništi protivvazdušna odbrana, posle čega bi usledili masovni vazdušni udari po civilnoj infrastrukturi, od čega se Srbija ne bi oporavila u sledećih nekoliko decenija. U zimskim uslovima to bi bila trenutna katastrofa za civilno stanovništvo. Zahvaljujući Binelu izmestili smo efektive PVO i kada je NATO to otkrio agresija je odložena.\n– NATO je izgubio smisao raspadom SSSR. Međutim, Sjedinjene Države nisu želele da raspuste ogromnu mašineriju na osnovu koje se razvila vojna industrija pre svega u Americi. Kažnjavanje Srbije procenjeno je kao idealna prilika da NATO dobije novu ulogu. Tokom agresije su isprobana i sva dotadašnja dostignuća vojne tehnologije i to na terenu sličnom evroazijskom delu Rusije. To je suštinski drugačije od dotadašnjeg testiranja krstarećih raketa i osiromašenog uranijuma u pustinjskom pesku – kaže general Milanović.\n– Međutim, pre nego što se Bundestag sastao oni su pozvani u Vašington da dobiju „svoje“ mišljenje. Doslovno im je rečeno: „Možete biti lideri samo ako vam mi damo podršku. A dobićete je ako promenite ustav i omogućite učešće Nemačke u ratu“. Šreder i Fišer su se vratili „preparirani“ i priča je završena. Slično se desilo i s francuskim predsednikom i drugim protivnicima agresije na Srbiju – navodi Milanović.\n– U jednom trenutku na prostoru Jugoslavije nalazilo se čak 7.000 zapadnih obaveštajaca. Zahvaljujući njima i propagandistima pravi zločinci su postali humanitarci, jer su agresiju nazvali humanitarnom operacijom. U istoriji ratovanja ostaće zabeleženo da je 1999. stvoren potpuno novi rečnik da bi sakrio pravi smisao agresije i događaje na terenu – seća se general Milanović.\n– Britanski premijer Bler i američki general Klark su obmanuli i državni vrh SAD. Ubedili su ga da će kažnjavanje Srbije biti blickrig u kome će NATO za nekoliko dana uništiti srpsku vojsku. To je bilo vrlo prigodno za obeležavanje pola veka od osnivanja NATO 24. aprila 1999. u Vašingtonu – kaže Milanović.\n– Jubilarni samit NATO bio je svojevrsna komemoracija na kojoj se pokazalo da nijedan cilj zbog koga je agresija počela nije ostvaren. S druge strane, Moskva je agresiju na Srbiju shvatila kao ozbiljno upozorenje, što je pokazala i politika Vladimira Putina, koji je 1999. došao na čelo Rusije. Nažalost, sadašnja krimska kriza, koja je tek počela, pokazuje kako je NATO nepromišljeno pokrenuo opasnu mašineriju koja vodi svet veoma opasnom stazom – zaključuje general Milanović.\n– Kosovski efekat vratio se kao bumerang Zapadu. Zato me ne čudi javno posipanje pepelom bivšeg nemačkog kancelara Šredera da je agresija na Srbiju 1999. bila nelegalna. On sigurno ne može da spava mirno, jer zna da jedan od ljudi koji su direktno pokrenuli proces zbog koga danas strepi celo čovečanstvo – kaže general Milanović.\nPropagandni rat 1999. doneo je novi rečnik, eufemizme koji su skrivali NATO zločine, ubistva civila i gađanja nevojnih ciljeva. U kancelariji Džejmija Šeja, tadašnjeg portparola NATO, kreiran je posebno licemeran termin „kolateralna šteta“, podseća general Milanović.\n– Kad je kod Koriše britanski pilot napalmom uništio celu kolonu albanskih civila koja je na traktorima bežala od bombardovanja, NATO je odmah izvestio da je reč o zločinu srpskih snaga. Međutim, mi smo istog dana došli do snimka komunikacije pilota s „avaksom“, u kome priznaje da je pobio civile. Ubacili smo taj snimak u udarni dnevnik francuske televizije, a Šej je bez griže savesti zaboravio da su to „žrtve srpskog zločina“ i opravdao NATO tvrdnjom da su civili „kolateralna šteta“ koja se ne može izbeći – navodi general Milanović.


Otvoren Drugi sajam zapošljavanja i obrazovanja – BDC TV\nU organizaciji Zavoda za zapošljavanje Brčko distrikta BiH, podršku Vlade Brčko distrikta\nBiH i pomoći OC „Vermont“ iz Brčkog danas je u Omladinskom centru otvoren Drugi sajam\nzapošljavanja i obrazovanja na kojem je učešća uzelo preko 60 predstavnika privrednog i\nSajam je otvorio gradonačelnik Brčko distrikta BiH Siniša Milić koji je kazao da je ovo jedan\nod događaja koji bi trebao da doprinese i rješavanju problema nezaposlenosti kroz\nsavjetovanje i upoznavanje mladih ljudi o tome šta su i kakve potrebe tržišta rada.\n„Ovo je jedan od tih načina da se kroz jedno praktično djelovanje dođe do informacija koja su\nto zanimanja sa kojima realno postoji potreba i kako lakše mladi mogu doći do posla. Dobro\nje da se uspostavi dijalog kako bi mnogi rješavali pitanja svoje budućnosti“, kazao je Milić.\nSajmu je prisustvovao i Pero Gudeljević, šef Odjeljenja za privredni razvoj, sport i kulturu,\nkoji je kazao da Odjeljenje podržava ovakav način spajanja potreba privrede Distrikta i\nsudjelovanja Vlade u pomoći da se mladi ljudi prije svega školuju za poslove za koje će sutra\nmoći naći radno mjesto.\n„Jako je bitno da mladi za te poslove budu adekvatno plaćeni, jer na takav način bi zaustavili\ntrendove odlaska mladih s ovog prostora. Potrebno je da se sva ona iskustva koja se steknu na\novim manifestacijama u budućnosti realizuju kroz odabir onih zanimanja koja će se upisivati\nu školama Distrikta“, kazao je Gudeljević.\nVlado Jevtić, direktor Zavoda za zapošljavanje Brčko distrikta BiH, kazao je da je osnovni\ncilj zapošljavanja i obrazovanja povezivanje svih segmenata na tržištu rada poslodavaca i\nnezaposlenih lica kao i obrazovnih institucija i budućih radnika.\n„Mi smo prošle godine krenuli s ovim programom i imamo dobre pokazatelje i zadovoljni\nsmo rezultatima. Cilj nam je da one zahtjeve i informacije koje nama predočavaju poslodavci\ndalje proslijedimo ka institucijama obrazovanja i institucijama Vlade kako bi sam sistem\nobrazovanja bio kreiran na način da učenici koji budu izlazili iz samog školstva budu spremni\nna tržištu rada“, kazao je Jevtić.\nDamir Radenković, direktor OC „Vermont“ Brčko distrikta BiH, kazao je da je u okviru\nsajma organizovana i panel diskusija pod nazivom „Obrazovanje u službi zapošljavanja –\nizazovi i prepreke“ s ciljem lakšeg pronalaska posla.\n„Organizovali smo i panel diskusiju i jedni drugima će reći ono što treba da se uradi. Imamo\ndovoljno stručnog kadra koji treba da edukuje mlade ljude, ali u kojem pravcu, to treba da\nkaže privreda i upravo smo danas ovdje zbog toga“, kazao je Radenković.